Uutisia | Puumalan Veskansankylät ry\nKäyntejä kotisivuilla:247399 kpl\nSaaristolaispäivä 17.7.2021 lähestyy\nPerinteinen Saaristolaispäivä järjestetään vuoden koronatauon jälkeen eri puolilla saaristoa. Ohjelmassa on muun muassa ruokaa, geologiaa, norppatarinaa, laavukirkkoa ja erikoinen kesäteatteriesitys, joka tapahtuu veden päällä. Teatteriesityksen ensi-ilta on Saaristolaispäivänä Nestorinrannassa. Sen jälkeen esityksiä on vielä pitkin heinäkuuta.\nLataa ohjelman pdf tästä.\n10-12 Geologin matkassa, Liehtalanniemen luontopolku, Kaisa-Maria Remes, Ylössaarentie 205\n10-14 Sammuttimien tarkastus, tuotteiden myynti, Etelä-Savon Paloturva Niinipuun piha, Ylössaarentie 35 KUVA ON\n12-17 Saaristolaispöytä Niinipuussa\n16-17 Laavukirkko, Säkkimäki, Lintusalontie 980\n12-17 Pop up -taverna ja myymälä Joutoheinässä Arvilalla, 61°22,2’ 28°, 07,4’\n11-12 Kyytöt laitumella, tule tutustumaan, Lintusalontie 1560\n12-14 Rotisseur-kokit säynävä, Kahvila Nestori, Lintusalontie 1661 A\n14-15 Sanelma-kuutin tarina, eläinlääkäri Pekka Sarkanen, Lintusalon koulu, Repolantie 36\n15-18 Norpalle turvallisen katiskan teko, Lintusalon koulu\n16-17 Lasten luontopolku Lukan kanssa, lähtö Kahvila Nestorin edestä\n19-20 Soutajat-teatteriesitys Nestorinrannan lauttarannassa, puhvetti, Lintusalontie 1661 B. Liput Nestorinrannan verkkokaupasta.\nSoutajat - kesäteatteriesitys 2021\nNestorinrannan veneranta, Lintusalontie 1661 B\nLipun voi ostaa Nestorinrannan verkkokaupasta.\nENSI-ILTA 17.7.2021 klo 19 - 20\nKe 21.7. Klo 19.00-20.00\nPe 23.7. Klo 19.00-20.00\nSu 25.7. Klo 19.00-20.00\nKe 28.7. Klo 19.00-20.00\nPe 30.7. Klo 19.00-20.00\nLa 31.7. Klo 19.00-20.00\nKäsikirjoitus - Essi Rossi Ohjaus - Joel Teixeira Neves\nKoreografia - Veera Lamberg\nSkenografia - Milla Martikainen\nÄänisuunnittelu - Janne Masalin\nEsiintyjät - Merja Härkönen, Aino Keijonen, Erkki Luukkonen, Tuula Luukkonen, Riitta Pellava, Ilmari Pulli, Tuomo Reponen, Martti Venäläinen ja Keijo Viskari.\nVideo - Iikka Räisänen ja Mika Haaranen\nKesän 2020 Saaristolaispäivän valmistelut alkaneet\nEnsi kesän Saaristolaispäivä on 18.7. Tule mukaan järjestämään jotain hauskaa! Jos sinulla on idea, jonka arvelet kiinnostavan muita, ehdota! Idea voi olla tapahtuma, esittely, näyttely, kilpailu, kirpputori, myyjäiset, pop up -kahvila tai -ravintola, mitä vain. Jos aihe liittyy jotenkin saaristolaisuuteen, se olisi ihan mahtavaa! Järjestäjä voi oll yksityishenkilö, yhdistys, yritys tai vaikka kunta. Kyläyhdistys kokoaa kaikki tapahtumat yhteiseen esitteeseen ja nettiin ja huolehtii tiedotuksesta. Tee ehdotuksesi helmikuun loppuun mennessä esimerkiksi kyläyhdistyksen Facebook-sivulla tai Facebookin yksityisviestillä! Voit myös soittaa esim. Riitta Viialaiselle, puh. 040 510 6208.\nLataa ohjelma ja kartta tästä\nSaaristolaispäivä 13.7. kutsuu valokuvauskilpailuun\nSaaristolaispäivänä järjestetään valokuvauskilpailu. Aihe on vapaa (yksityisyyden suojaa toki pitää kunnioittaa ym. lain määräämiä asioita). Tärkeää on, että kuva on otettu 13.7.2019 Puumalan Veskansan alueelta.\nLisäksi geologi Kaisa-Maria Remes Saimaa Geoparkista on lupautunut oppaaksi Norppapolulle koko päiväksi. Luvassa on kiinnostavaa tarinaa 11 000 vuoden takaisista jääkauden ja sen jälkeisten luonnon mullistusten jättämistä jäljistä, joita Norppapolulla voi yhä nähdä.\nLeo Montosesta kohistiin talvella. Lintusalosta löytyi tuntematon suuruus. Olli Jaatinen Mikkelin valokuvakeskuksesta tulee kertomaan, miksi Leo Montonen (1905-1968) oli niin lahjakas valokuvaaja.\nMyös herkkuja on tarjolla monenlaista eri puolilla saaristoa. Lapsille löytyy tekemistä ja geokätköilijätkin ovat liikkeellä.\nPuumalan Veskansan kylät ry kaikkien eri järjestäjien puolesta\nGeologin matkassa, Saimaa Geopark.\nKesto 2 t. Oppaana geologi Kaisa-Maria Remes:\nKlo 10 Kitulan lenkki. Lähtö Puumalan satamasta Siltatornin alta.\nKlo 13 Kaivannon kieppi. Lähtö Kaivannon parkkipaikalta vedenottopisteen vierestä.\nKlo 16 Kotkatsaaren kierros. Lähtö Kaivannon parkkipaikalta vedenottopisteen vierestä.\nKlo 13-15 Geokätkötapahtuma. Kotkatsaaren tulipaikka. Laamaniementie 30.\nRavintola Niinipuu, Ylössaarentie 35:\n10–14 Jauhesammuttimien tarkastuksia ym. E-Savon Paloturva, piha\nLiehtalanniemen museotila, Ylössaarentie 205:\n11–16 Museotila vapaa pääsy\n18 Rauhoittava metsämeditaatio, vapaa pääsy\nSäkkimäen laavu, Lintusalontie 980:\n15–17 Laavukirkko, kahvia ja pullaa\nJoutoheinä, Heinäsensalon eteläpää vastapäätä Ruuhoa 61°22,2’ 28°, 07,4’:\n12–18 Pop up -taverna: ruokaa, kahvia, kahvileipää. Lampaita, kanoja, mehiläisiä.\n12–18 Herkkumyymälä, leivonnaisia ym.\nNestorinranta, Lintusalontie 1661 A:\n11-12 Nestori ja norppa -patsaan paljastus ja taidenäyttelyn avajaiset Nestorinrannan lauttarannassa. Kalevalasta ja Nestorin tarinasta vaikutteita saanut naivistinen taidenäyttely on esillä rakenteilla olevassa tilaussaunassa tämän päivän.\n12–14 Muikkuherkkuja, Rotisseur-kokit vauhdissa, Kahvila Nestori\n14–16 Saariston kelirikko. TV-dokumentti Lintusalosta ja Nestorista 1971. Nonstop. Kahvila Nestori\n14–16 Lasten kesäauto pihassa, pelejä ja leikkejä\n16–17 Lasten luontopolku Lukan kanssa. Lähtö pihasta. Kesto 1 t. €\nLintusalon koulu, Repolantie 36:\n14–16 Leo Montonen, tuntematon suuruus Lintusalosta. Olli Jaatinen kertoo, Mikkelin valokuvakeskus. Marttojen puhvetti.\nOta Saaristolaispäivänä kuva Veskansan alueelta, lähetä se Instagramiin ja merkitse tagilla #saaristolaispäivä2019. Laita kuvatekstiin paikka, josta kuva on otettu. Raati palkitsee 3 parasta!\nNormaalisti auki myös\n10–18 Ravintola Niinipuu\n9–18 Kahvila Nestori\n10.30-17 Nestorin lettukioski rannassa\n7–21 Metso-hyvinvointipolut, 1–2,6 km, lähtö Nestorinrannan pihasta tai rannasta.\nKyläyhdistyksen vuosikokous 27.4. klo 14\nPuumalan Veskansan kylät ry:n vuosikokous pidetään lauantaina 27.4. klo 14 Ravintola Niinipuussa, Ylössaarentie 35, Niinisaari.\nKäsitellään sääntömääräiset asiat ja kuullaan, mitä Puumalan uudella elinkeinokehittäjällä Heikki Pietarisella on mielessä. Tule kuuntelemaan ja vaikuttamaan. Kahvitarjoilu.\nTervetuloa kaikki alueen (Kotkatsaari, Likasaari, Karkia, Vihavalahti, Luukkola, Niinisaari, Liimattala ja Lintusalo sekä kaikki niiden lähistöllä olevat pienemmät saaret ja paikkakunnat) niin vakituiset kuin vapaa-ajankin asukkaat!\nPuumalan Veskansan kylät ry: hallitus\nVeskansan Talvitapahtuma 9.3. Nestorinrannassa\nVeskansan Talvitapahtuma järjestetään klo 14-17 Nestorinrannan vene-/lauttarannassa, Lintusalontie 1661 B. Auton voi jättää päärakennukselle (900 m päähän) tai ajaa perille, mutta rannassa vain muutama parkkipaikka.\nKelin ja sään mukaan luvassa hiihtoa, lumikenkäilyä ja napakelkkailua. Uudessa kodassa lämmitellään ja paistetaan makkaraa tai muuta evästä. Omat välineet ja eväät mukaan! Paikan päällä voi vuokrata myös lumikenkiä 2 €/setti. Kaikki mukaan!\nSaaristolaispäivän 13.7. valmistelut alkavat\nSaaristolaispäivän valmistelut alkavat! Mitä kivaa keksisit keskikesän lauantaille 13.7.? Jos se on sellaista, mikä olisi mukava jakaa muiden kanssa, ilmoita kyläyhdistykselle! Asia voi olla melkein mitä vain. Tässä esimerkkejä: onko lähelläsi joku paikka tms., jota haluaisit esitellä muille ja joka voisi kiinnostaa muita? Haluaisitko esittää jotain? Opettaa jotain? Haluaisitko myydä jotain (kirppis, myyjäiset, ruokaa tms.)? Haluaisitko viedä ihmiset retkelle? Haluaisitko saada ihmiset liikkumaan? Haluaisitko järjestää jonkin tapahtuman? Tosi upeaa olisi, jos ideasi kertoisi saaristomme historiasta tai elämäntyylistä jotain - mutta se ei ole välttämätöntä. Jos sinulla on vain idea, mutta ei toteuttajaa, ota silloinkin yhteyttä! Voit ottaa yhteyttä kyläyhdistyksen hallituksen jäseniin tai soittaa tapahtuman kokoajalle Riitta Viialaiselle p. 040 510 6208.\nJuhla joululle ja 10-vuotiaalle kyläyhdistykselle\nTule mukaan 1.12.2018 klo 14-16 perinteiselle kyläyhdistyksen joulupuurolle Kahvila Nestoriin. Juhlimme samalla 10-vuotiasta Puumalan Veskansan kylät ry:tä. Tarjolla on paitsi puuroa, myös täytekakkua. Luvassa on kuvaesitys kyläyhdistyksen 10-vuotisesta taipaleesta, puheensorinaa ja ehkä vielä jotain muuta. Kyläyhdistys tarjoaa. Tervetuloa!\nKahvila Nestorin osoite: Lintusalontie 1661 A, Lintusalo, Puumala.\nJärjestää Puumalan Veskansan kylät ry.\nVeskansan turvapäivä la 6.10. klo 9-13 Niinipuussa\nOn tärkeää, että tulet paikalle, olitpa koko- tai osa-aikainen asukas! Tilaisuudessa saadaan paljon tärkeää tietoa kodin, mökin ja kylän turvallisuusasioista sekä voidaan keskustella siitä, miten erilaisia turva-asioita voidaan parantaa. Kouluttajana toimii Kristiina Mattila-Nousiainen Pelastuslaitokselta. Kyläyhdistys tarjoaa osallistujille ilmaisen keittolounaan. Niinipuun osoite: Ylössaarentie 35, Niinisaari. Tervetuloa!\nPuumalan Saaristolaispäivän 14.7. ohjelma\n7.6.2018 Lataa tästä kartta ja esite\nSaimaa Geopark - geologin matkassa\nOppaana geologi Kaisa-Maria Remes:\nKlo 10 Tutustuminen Suursuohon. Kesto 1,5 t. Lähtö Luukkolan urheilukentältä, Luukkolantie 1220\nKlo 14 ja klo 15 Lietveden ja Rokansaaren geologiaa ja historiaa pyörälautta Norppa II:lla. Lähtö klo 14 Lintusalon Nestorinrannasta, Lintusalontie 1661 B ja klo 15 Hurissalon Kivisalmesta\n11-17 Pop up taverna, ruokaa, kahvia, kahvileipää. Lampaita, kanoja, mehiläisiä. Heinäsensalon eteläpää Joutoheinä, 61º, 22,2’, 28º, 07,4’.\n12-14 Rotisseur-kokit kuoreen kimpussa. Kahvila Nestori, Lintusalontie 1661 A.\n12-17 Saaristolaispöytä Ravintola Niinipuussa, Ylössaarentie 35\nKlo 7 Aamumelonta, kesto 2 t, 25 €/henk. Varaa viim. ed. iltana klo 18 p. 050 548 7653, Hanhiniitty, Ylössaarentie 84.\n7-21 Metso hyvinvointipolku, omatoimisesti, 1,5 km, lähtö Niinipuun pihasta, Ylössaarentie 35\n7-21 Nestorinrannan hyvän olon polut, omatoimisesti, 1-3 km, lähtö Nestorinrannan pihasta ja rannasta, Lintusalontie 1661 A ja B\n10-19 Rastit hyvän olon poluilla koko perheelle, Nestorinranta, Lintusalontie 1661 A\n12-18 Testaa sähköpyörä, Tunturi & Carlson, Niinipuun piha, Ylössaarentie 35\n15-17 Laavukirkko Säkkimäen laella, kahvia ja pullaa, Lintusalontie 980\nKlo 9 ja 10.30 Temolan viinit, kesto 1 t, 10 €/henk. Varaa viim. ed. iltana klo 21 p. 040 507 7063. Temolan viinitila, Ylössaarentie 65\nKlo 14 Viinitastingit, italialaisia ja itävaltalaisia viinejä, Wine Saimaa, kesto 1 t. (€) Kahvila Nestori, Lintusalontie 1661 A\nLampaita ja kanoja näet ainakin Joutoheinässä Heinäsensalossa, Nestorinrannassa ja Liehtalanniemen museotilalla\n10-14 Metsämaisema mieleiseksi, maiseman vuokraus, Suomen Metsäkeskus, Nestorinrannan piha, Lintusalontie 1661 A\n10-15 Jauhesammuttimien tarkastuksia, myyntiä ym. E-Savon Paloturva, Niinipuun piha, Ylössarentie 35\n11-16 Paloturvaa koteihin, alkusammutus ym. E-Savon Pelastuslaitos, Niinipuun piha, Ylössaarentie 35\n12-18 Keittiöveitset teräviksi (€) Hanhiniityn paja, Ylössaarentie 84\nTeatteria ja perinnekulttuuria\n10-17.30 Purjeveneteatteri Joutava ruuhi esittää 15 min välein tarinoita Saimaan rannoilta Kautta rantain. Tarinat kerättiin viime kesänä paikallisilta asukkailta. Tauko 12-13 ja 15-15.30. Liput 5 €. Lettukioski auki esitysten ajan. Nestorinrannan veneranta, Lintusalontie 1661 B.\nKlo 11, 12.30 ja 14 Liehtalan Kettu -esitys ja tarinapaja koko perheelle, Teatteri Fennica, Liehtalanniemen museotila, Ylössaarentie 205\n11-16 Liehtalanniemen museotilalle vapaa pääsy, Ylössaarentie 205\nMyyjäisiä ja kirpputoreja\n10-15 Saariston kirppis ja pihakahvio, Lintusalontie 198\n11-14 Kirpputori ja puhvetti Lintusalon koululla. Lintusalon Martat. Repolantie 36\n11-15 Kirpputori ja myyjäiset, kahvia ja kahvileipää. Halkosaaren venevalkama, Lintusalontie 1104\nSaaristolaispäivän kokoaa Puumalan Veskansan kylät, mutta jokaisen yksittäisen tapahtuman järjestää jokin järjestö, yritys, yksittäinen asukas tai mökkiläinen tai yhteisö. Veskansan kylät järjestää päivän tapahtumista paloturvatilaisuudet.\nEri tapahtumista voi kysellä tarkempia tietoja järjestäjiltä. Jos yhteystieto ei ole tiedossa, voit ottaa yhteyttä Veskansan kylien tiedotusvastaavaan Riitta Viialaiseen, puh. 040 510 6208.\n16-17 Puhallinmusiikkia Temolan pihassa. Puumalan Soittokunta ja Juvan Puhaltajat. Ylössaarentie 65.\n20- Rautalanka-ilta Niinipuun vintillä. Liput 15€. Ylössaarentie 35\nVuosikokous lähestyy - tule mukaan la 21.4. klo 14 Kahvila Nestoriin\nPuumalan Veskansan kylät ry:n vuosikokous pidetään lauantaina 21.4. klo 14 Kahvila Nestorissa, Lintusalontie 1661 A, Lintusalo. Käsitellään sääntömääräiset asiat. Mukana on myös kunnanjohtaja Niina Kuuva.\nKaikki Luukkolan-Karkian, Niinisaaren, Liimattalan, Lintusalon ja pienempien saarten vakituiset ja vapaa-ajan asukkaat, tervetuloa kokoukseen ja juttelemaan kunnanjohtajan kanssa!\nEnnakkotietoja kesän Saaristolaispäivän 14.7. ohjelmasta\nPuumalan saaristossa ja Luukkolassa järjestettävästä Saaristolaispäivästä on jälleen tulossa entistä monipuolisempi. Tapahtumia on entiseen malliin aamusta iltaan eri puolilla aluetta. Tässä maistiaisia tulevasta (ohjelma vielä täydentyy ja aikatauluja ym. tarkennetaan):\n- tutustuminen Suursuohon Saimaa Geopark -kohteena geologi Kaisa-Maria Remeksen johdolla\n- saariston aamumelonta klo 7 Hanhiniityn rannasta\n- keittiöveitset teräviksi Hanhiniityn pajalla\n- Liehtalanniemessä avoimet ovet 11-16 ja Liehtalan kettu -esitys ja tarinapaja koko perheelle (Teatteri Fennica) klo 11, 12.30 ja 14\n- Saariston kirppis juhlii 10-vuotissynttäreitään\n- paloturvallisuustapahtuma, myös sammuttimia voi tuoda huoltoon ja ostaa, Niinipuun pihassa\n- saaristolaispöytä Ravintola Niinipuussa\n- rautalankailta klo 20 Niinipuun vintillä\n- laavukirkko klo 15 Säkkimäellä\nHalkosaaren venevalkamassa saaristotien varrella\n- pop up -kahvila, keittoa, kirppis, käsitöitä\n- pop up -kahvila, lampaita, kanoja ym.\n- marttojen kirppis Lintusalon koululla\n- purjeveneteatteri koko päivän Nestorinrannan lauttarannassa, 9 x 15 min esityksiä viime kesänä Saimaan rannoilta kerätyistä tarinoista "Kautta rantain"\n- rasteja Nestorinrannan polkujen varrella koko perheelle koko päivän\n- rotisseur-kokit kuoreen kimpussa klo 12-14 Kahvila Nestorissa\n- Norppa II:lla matkalla Lintusalosta Hurissaloon ja takaisin geologi Kaisa-Maria Remes kertoo Lietveden ja Rokansaaren geologista tarinaa Saimaa Geoparkin näkökulmasta\nLaittakaahan 14.7. jo muistiin kalentereihinne! Luvassa on hieno päivä.\nJK: Jos haluat järjestää jotain Saaristolaispäivänä, vielä ennen 24.3. ehtii: soita Riitalle p. 040 510 6208\nSaariston Talvirastit 24.2. klo 10-12 Lintusalon koululla\n20.2.2018 (teksti päivitetty)\nRepolantie 36, Lintusalo.\nMetsään on piilotettu rasteja! Ne pitää löytää. Ohjeet saat koulun pihalla Saariston Erän majalla, jossa palaa tulet koko tapahtuman ajan. Majalla voi paistaa esim. makkaraa - ota omat eväät mukaan. Nokkipannukahvia tarjolla.\nLumikenkiä vuokrataan paikan päällä pientä maksua vastaan, jos sinulla ei ole omia. Rastit ovat helppoja, niiden löytämiseen ei tarvita huippukuntoa. Tapahtuman vetää Reijo Laamanen.\nHUOM. Liikkuva saaristo -ryhmän liikuntatapahtuma on yhdistetty tähän tapahtumaan täksi päiväksi, joten Niinisaaressa ei ole tänään liikuntatuokiota.\nJärjestää Puumalan Veskansan kylät\nLumikenkiä saa lainaksi pientä maksua vastaan, jos ei ole omia.\nSaariston Erän majalla voi paistaa vaikka makkaraa.\nSaaristolaispäivän (14.7.) valmistelut loppusuoralla - ilmoita 28.2. mennessä\nJos et vielä ole keksinyt, mitä järjestäisit Saaristolaispäivänä, nyt on kiire miettiä. Asia voi olla tapahtuma, jonkin asian, kuten luontokohteen, esineistön, eläinten tms. esittely, se voi olla ruokaa, juomaa, liikuntaa tai mitä vain ikinä keksit sellaista, joka voisi kiinnostaa muita - aikuisia tai lapsia tai molempia.\nIlmoita ideasi 28.2. mennessä Veskansan hallituksen jäsenelle, Veskansan sähköpostiin (info@veskansankylat.fi) tai Riitta Viialaiselle p. 040 510 6208.\nVeskansan joulupuuro ja yhteislaulua jouluisessa hengessä 9.12. klo 14-16\nVeskansan joulupuuroa nautitaan tänä vuonna Ravintola Niinipuussa,Ylössaarentie 35, Niinisaari. Luvassa on myös yhteislaulua jouluisessa hengessä Anne Kietäväisen säestyksellä. Kyläyhdistys tarjoaa. Tervetuloa!\nPuhallinmusiikkia Temolan Viinitilan pihassa 26.8.2017 klo 17-18\nPuumalan Soittokunta ja Juvan Puhaltajat soittavat. Lue lisää tästä.\nSaaristolaispäivä sai ennätysmäärän väkeä liikkeelle\nTämänvuotinen Saaristolaispäivä sai ennätysmäärän väkeä liikkeelle ympäri saaristoa, mikä oli odotettuakin, koska tapahtuman markkinointi aloitettiin aiemmin ja massiivisemmin kuin koskaan ennen. Myös Norppa II toi oman lisänsä tapahtumaan. Saaristolaispäivän väkimääristä ja tapahtumista uutisoitiin Puumala-lehdessä heti seuraavalla viikolla (20.7.). Emme valitettavasti saaneet Veskansan sivuille tietoja, koska kaikki tekijät olivat kiinni matkailijoiden palvelemisessa. Veskansan Facebook-sivuilla sen sijaan oli jonkun verran kuvia tapahtumista. Facebookia kannattaa muutenkin seurata, koska päivityksiä ja muuta tietoa saadaan sinne paljon nopeammin sen helppouden takia.\nSaaristolaispäivän 15.7.2017 käsiesite\nKäsiesite on poistettu tästä tapahtuman jälkeen, koska vei liikaa tilaa.\nSuursuo ja sammaltehdas - opastettu retki 10.6. klo 14\nLähtö klo 14 Luukkolan urheilukentältä, Luukkolantie 1218. Oppaana toimii Olavi Kietäväinen.\nSammaltehdas toimi vielä 1970-luvun alussa. Raaka-aineensa se sai Suursuosta, joka sittemmin suojeltiin. Nyt Suursuota on ehdotettu yhdeksi Saimaa Geopark -kohteeksi. Retkellä saat tietää lisää tehtaasta ja suosta. Opastettu retki järjestetään yhtenä valtakunnallista Avoimet kylät -päivää. Tervetuloa! Järj. Puumalan Veskansan kylät\nLuukkolan osakaskunta järjestää troolausretken 8.7.\nLuukkolan osakaskunta järjestää jäsenilleen perinteisen troolikalastusretken lauantaina 8.7.2017 alkaen klo 16.00 m/s Kauniilla Veeralla. Retki kestää saaliintulosta riippuen n.5 tuntia. Retkellä tarjotaan lohikeitto ja pullakahvit. Lähtö Jussin venelaiturilta Kahinkosaarentien päästä.\nIlmoittautumiset Pekka Sarkanen p.0407472009 tai pekka.sarkanen@pp.inet.fi.\nSamassa paikassa alkaen klo 14 Luukkolan yksityistien yleinen kokous.\nVeskansan vuosikokous vappuna:\nSaaristolaispäivästä tehdään iso tapahtuma\nSaaristolaispäivän käsiesitteen kansi.\nKokousväki tutustumassa Okkolan Metso-polkuun.\nKokousväkeä Ravintola Niinipuussa Niinisaaressa.\nPuumalan Saaristolaispäivästä aiotaan kehittää iso tapahtuma, jonne tullaan kauempaakin. Asiasta keskusteltiin Puumalan Veskansan kylien vappuaattona pidetyssä vuosikokouksessa Ravintola Niinipuussa.\nVeskansan kylät on järjestänyt tapahtuman yhdessä alueen asukkaiden ja yritysten kanssa vuodesta 2010.\nSaaristolaispäivä järjestetään aina kesän keskimmäisenä lauantaina, ensi kesänä 15.7., ja kuka hyvänsä alueen asukas, yhdistys tai yritys voi järjestää oman tapahtumansa, jonka arvelee muita kiinnostavan.\nEnsi kesänä tapahtumia eri puolilla saaristoa on noin 15. Aikaisin alkaa klo 7 (melontaretki) ja myöhäisin päättyy puolilta öin (Raimondin konsertti ja tanssit). Tällä kertaa tapahtumat keskittyvät Niinisaareen, Liimattalaan ja Lintusaloon.\nEnsi kesän Saaristolaispäivän ohjelmaan voi tutustua Puumalan ja Veskansan kylien nettisivuilla sekä Facebook-sivuilla. Myös käsiesitettä tulee jakoon. Paikalle pääsee paitsi lossilla ja omalla veneellä, nyt myös Norppa II:lla, joka alkaa kesällä liikennöidä Hurissalon ja Lintusalon väliä.\nUlkoilureiteistä halutaan kunnan kanssa suunnitelma\nVeskansan ulkoilureittihanke on ollut pysähdyksissä sen jälkeen, kun Veej’jakajat ilmoitti, ettei se enää tue yhdistysten reittihankkeita. Kunnan kanssa on keskusteltu siitä, että kunta ottaisi jo valmiin suunnitelman toteutettavakseen maanomistajien ja kyläyhdistyksen tuella.\nVuosikokouksessa toivottiin, että kunnan kanssa voitaisiin syksyllä tehdä hankkeelle konkreettinen toteutusaikataulu niin, ettei se jäisi pelkäksi savolaiseksi rojektiksi.\nMyös saariston kehittämisen kannalta tärkeää tie- ja tietoliikenneasiaa pidetään vastedeskin esillä, jotta ne saataisiin kuntoon.\nKyläesite uusille asukkaille\nVuosikokous päätti tehdä kyläesitteen, joka jaetaan uusille vakituisille ja vapaa-ajan asukkaille – ehkä entisillekin, koska moni ei tiedä, että alueella toimii kyläyhdistys.\nPuumalan Veskansan kylät perustettiin 2008 yhdistämällä eteläisen saariston ja Luukkolan hiipuvat kyläyhdistykset. Alue kattaa kylät Karkiasta Luukkolaan ja Hätinvirran lossin takaiset saaret, joista isoimmat ovat Niinisaari, Liimattala ja Lintusalo. Myös Kotkatsaari ja Likasaari voisivat hyvin kuulua mukaan, kuten Rokansaarikin.\nHeti kesän alussa 10.6. Luukkolassa järjestetään Avoimet kylät -päivänä opastettu tutustumisretki sammaltehtaaseen ja Suursuohon, jota kunta on ehdottanut Geopark-kohteeksi.\nSaaristolaispäivän 15.7. jälkeen seuraava tapahtuma on viimeistään Veskansan joulupuuro marras-joulukuussa ja talvitapahtuma hiihtolomaviikoilla.\nKaikista tapahtumista on tietoa Puumalan Veskansan kylien nettisivuilla ja Facebook-sivuilla, joita kannattaa muutenkin seurata.\nKyläyhdistyksen hallituksessa jatkavat puheenjohtajana Olavi Kietäväinen Autiosta ja hallituksen jäseninä Pirjo Kapanen ja Riitta Viialainen Lintusalosta, Päivi Mäkikokkila Sääskestä, Anu Kiljunen Liimattalasta, Sanna Korhonen, Eero Luukkonen ja Paula Okkola Niinisaaresta, Pirjo Lautala Junninmäeltä ja Sanski Matikainen Vihavalahdesta.\nKokouksen päätteeksi tutustuttiin Okkolan Metso-hyvinvointipolkuun Paula Okkolan opastuksella.\nTeksti RIITTA VIIALAINEN\nKuvat OLAVI KIETÄVÄINEN\nKyläyhdistyksen vuosikokous 30.4. klo 15\nPuumalan Veskansan kylien vuosikokous on vappuaattona, sunnuntaina 30.4. klo 15 Ravintola Niinipuussa, Ylössaarentie 35.\nKäsitellään sääntömääräiset asiat ja tutustutaan lopuksi Okkolan Metso-hyvinvointipolkuun. Kahvia, simaa ja lisukkeita, kyläyhdistys tarjoaa.\nTervetuloa kaikki Luukkolan, Karkian ja eteläisen saariston vakituiset ja vapaa-ajan asukkaat!\nSaaristolaispäivä 15.7. tarjoaa jokaiselle jotakin\nPerinteinen Saaristolaispäivä järjestetään kolmessa eri saaressa, Niinisaaressa, Liimattalassa ja Lintusalossa, jotka yhdistää toisiinsa kaunis Puumalan saaristotie. Matkalla saaristoon pääset myös nauttimaan lossi- tai yhteysaluksen matkasta - ellet tule omalla veneellä, useimpiin kohteisiin pääsee veneelläkin.\nAjo-ohje saaristotietä pitkin: käänny Imatra-Puumala-väliseltä tieltä kohti Lintusaloa ja Niinisaarta (risteys n. 1 km Puumalasta Imatran suuntaan). Matkan varrella on lossi, jolla on 20 min tauot klo 9, 12, 17 ja 20. Lossin matka-aika 2-5 min.\nYhteysalus Norppa II liikennöi Hurissalon Kivisalmesta Lintusalon pohjoispäähän. Mukaan mahtuu 10 matkustajaa polku- tai moottoripyörineen. Liput 10 €/pyöräilijä, 15 €/motoristi (+ 5 € matkustaja). Ennakkoilmoittautuminen. Ilmoitamme myöhemmin aikataulut ja puh. numeron, josta paikan voi varata.\nNauti ihanasta kesäaamusta järvellä meloen\nTule mukaan kehräämään Suomi kehrää 100-tapahtumaan tai vain seuraa, mitä kehrääjät tekevät -voit myös ostaa kehräyskuituja\nNälkä ei pääse yllättämään: Niinipuussa on noutopöytä klo 12-17\nLegendaarinen Raimond soittaa illalla\n7–9 Aamumelonta Hanhiniityssä, Ylössaarentie 84, varaukset viim. ed. iltana klo 18\npuh. 050 5487 653; erikoishinta 25 €/henk.\n9 ja 10.30 Viininmaistelua Temolassa, kesto 1 t, 10 €/henk. varaa viim. ed. iltana klo 21 p. 040 507 7063, Ylössaarentie 65\n10–11.30 Tryffeliluento, myynnissä tryffelituotteita, Juvan tryffelikeskus, Niinipuu, Ylössaarentie 35\n11–15 Suomi kehrää 100, kehruuta, myynnissä kehruukuituja Niinipuun piha, Ylössaarentie 35\n11–16 Liehtalanniemen museotilalle vapaa pääsy, Ylössaarentie 205\n12–17 Saaristolaispöytä, Ravintola Niinipuu, Ylössaarentie 35\n16-17 Puhallinmusiikkia, Puumalan soittajat ja Juvan puhaltajat, Niinipuun piha,\n18 ja 19.30 Viininmaistelua Temolassa, kesto 1 t, 10 €/henk., varaa viim. ed. iltana klo 21,\np. 040 507 7063, Ylössaarentie 65\n20– Raimond soittaa ja tanssittaa sound of sixties -hengessä Niinipuun vintillä, liput 15 €, Ylössaarentie 35\nkoko pvä Metso-hyvinvointipolku, lähtö Niinipuun pihasta, Ylössaarentie 35\n10–15 Saaristokirppis, pihakahvio, Lintusalontie 198\n11–18 Ravintola Niinipuu, Ylössaarentie 35\n12-18 Temolan viinitila, Ylössaarentie 65\n12–18 Hanhiniityn paja, Ylössaarentie 84\nJo tutuksi tullut Laavukirkko saariston korkeimmalla paikalla\nKlo 15 - 16 Laavukirkko, pullaa ja kahvia,\nSäkkimäen laella, Lintusalontie 980\nTaitavat vuohet tekevät temppuja 15-vuotiaiden tyttöjen kouluttamina\nVeneeseen mahtuu 5 ensimmäiseksi ilmoittautunutta\nLintusalon koululla voit myydä, ostaa ja laulaa\nPurjeveneteatteri Joutava ruuhi ja klovniorkesteri esiintyvät illalla koko perheelle\n11–14 Kirpputori, avoin kaikille, Lintusalon koululla (jos haluat myydä jotain,\nvaraa pöytä 0 €, p. 0500 256765 Tuula Luukkonen / Lintusalon Martat), Repolantie 36\n12–14 Särjestä arvokala; Kahvila Nestori, Lintusalontie 1661 A\n12–20 Grillausta, uintia rannalla; makkaraa ja virvokkeita voi ostaa kahvilasta,\nNestorinranta, Lintusalontie 1661 A\n13–16 Yhteislaulua Lintusalon koululla, Repolantie 36\n13.30 Sotahistoriaa Saimaalla risteily Rokansaareen, oppaana Matti Viialainen. Kesto 2-3 t. Liput 30 €/henk., min 2, maks 5 henk. Varaa paikkasi viim. klo 12 puh. 040 510 6208. Lähdöt klo 13.30 Nestorinranta, Lintusalontie 1661 A ja klo 14 Lietveden kioski, Lietvedentie 2020. Opastuskielet suomi, englanti, ruotsi ja saksa.\n14–15 Vuohishow, Nestorinranta, Lintusalontie 1661 A\n18–19 Purjeveneteatteri Joutava ruuhi esittää koko perheen nukkenäytelmän\nTyvenestä kerran. Myös klovniorkesteri ja puffetti. Liput 12 €/aikuiset, 8 €/lapset, Nestorinranta, veneranta, Lintusalontie 1661 B; rannan koordinaatit: 61º, 25,8’, 28º, 00,1’\nJatkot sunnuntaina 16.7. klo 10–12: tule kertomaan paikallinen tarinasi teatteriväelle,he päivystävät rannassa kahvipannu kuumana – tarina voi olla menneiltä ajoilta tai nykyajalta, se voi olla tosi tai se voi olla uskomus\nkoko pvä hyvän olon polut, lähtö Nestorinrannan pihasta tai rannasta, Lintusalontie 1661 A, B\n12–18 Kahvila Nestori, Lintusalontie 1661 A\nMuista myös Norppapolku saaristotien varrella! Voit kulkea myös osittain, pysäköintitilaa Kaivonnolla\nEnsi kesän Saaristolaispäivän valmistelut alkavat\nEnsi kesän Saaristolaispäivä on lauantaina 15.7. Jos sinulla on idea, jonka haluaisit silloin toteuttaa tai toivoisit jonkun muun toteuttavan, ilmoita siitä viimeistään 28.2. Jos tiedät jonkun, joka voisi olla hyvä järjestämään jotain silloin, levitä sanaa ja pyydä ilmoittautumaan tuohon takarajaan mennessä. Järjestäjä voi olla täällä asuva tai mökkeilevä tai joku saaristossa, Luukkolassa tai Karkiassa toimiva yhdistys, yritys tai muu yhteisö.\nIdea voi olla vaikka minkälainen, kunhan se on sellainen, että se voisi muita ihmisiä kiinnostaa. Se voi olla taidetta, historiaa, toimintaa, ruokaa, luontoelämystä, perinteisen kulttuurin esittelyä tai siihen liittyvää tekemistä, kilpailua, leikkiä, urheilua, jotain myytävää, keräystä, hyödyllistä tai vain hauskaa - laita mielikuvituksesi lentoon! Jos keksit jotain, joka liittyisi vanhaan saaristolaiskulttuuriin ja elämäntapaan, se olisi erityisen hienoa - varsinkin nyt, kun Suomi juhlii 100-vuotista itsenäisyyttään.\nPäivän järjestelyissä periaatteena on, että järjestäjä itse maksaa järjestelyistä mahdollisesti aiheutuvat kulut, mutta voi halutessaan periä pääsymaksua tai muuta maksua osanottajilta. Kyläyhdistys huolehtii päivän tapahtumien yhteismarkkinoinnista - mikä ei tietenkään estä kutakin järjestäjää mainostamasta omaa tapahtumaansa myös itse, jos siltä tuntuu. Kyläyhdistys voi myös itse järjestää jonkun tapahtuman, jonka kuluista se silloin vastaa.\nLevitä sanaa ja päästä ideariihesi valloilleen. Kysy lisää tai ilmoita ideastasi Riitta Viialaiselle\np. 040 510 6208\nVeskansan talvitapahtuma su 19.2. klo 13 - 16\nVeskansan koko perheen talvitapahtuma järjestetään sunnuntaina 19.2. klo 13 - 16 Lintusalossa Nestorinrannan venerannassa (Rapeikossa). Lintusalontie 1661 A. Auton voi jättää päärakennukselle tai ajaa Rapeikkoon, joka 1 km päässä päärakennukselta.\nklo 13 lumikenkäretki, 1,2 km, lähtö Nestorinrannan päärakennuksen pihasta, kuljetaan metsässä, pitkässä niemessä ja jäällä, päädytään Rapeikkoon\nklo 13 luistelua, napakelkkailua Rapeikossa, jossa myynnissä muurinpohjalettuja, kahvia, mehua, grillimakkaraa, jota voi itse käristellä nuotiossa\nklo 14 käynti kuhaverkoilla 0,5 km päässä Rapeikosta, jos tulee kalaa, voi ostaa kalastajalta\nLumikenkiä voi vuokrata paikan päältä, jos ei ole omia. Luistimet pitää tuoda itse.\nSäävaraus, sää voi vaikuttaa jään kuntoon, ja -30 asteen pakkasella taidetaan jäädä kotiin.\nTervetuloa! Järj. Puumalan Veskansan kylät\nVeskansan joulupuuro 10.12. klo 14 Kahvila Nestorissa\nTervetuloa Veskansan joulupuurolle lauantaina 10.12. klo 14-16 Kahvila Nestoriin, Lintusalontie 1661 A, Lintusalo. Tilaisuudessa kuullaan myös mukavia uutisia ja tietoa ensi vuoden tapahtumista. Kannattaa tulla paikalle, kyläyhdistys tarjoaa.\nEnsi vuoden Saaristolaispäivä on 15.7.2017 ja luvassa on monenaista kiinnostavaa - onhan Suomen itsenäisyyden 100-vuotisjuhlavuosi!\nEnnen Saaristolaispäivää järjestetään talviliikuntapäivä hiihtolomaviikolla. Kuulet siitäkin enemmän joulupuurolla.\nMuista myös ensi kesän Mikkelin Asuntomessut 14.7.-13.8.\nTemolan viinitila sai D.O. Saimaa -laatumerkin\nEnsimmäiset 8 elintarvikealan eteläsavolaista yritystä sai D.O. Saimaa -laatumerkin tuotteilleen. Yksi näistä yrityksistä on Veskansan alueella Niinisaaressa toimiva Temolan viinitila. Laatumerkki myönnettiin kahdelle Temolan puna- ja valkoviinille, kolmelle kuohuviinille ja yhdelle helmeilevälle viinille.\nD.O. Saimaa on Etelä-Savon maakuntaliiton lanseerama laatumerkki, jonka kriteereinä on se, että tuote on tuotettu, käsitelty ja jalostettu Saimaan alueella ja täyttää tietyt korkeat laatukriteerit. D.O.-merkkiä on tähän asti käytetty laajasti etenkin Etelä- ja Keski-Euroopassa. D.O. Saimaa on ensimmäinen Suomessa käyttöön otettu D.O.-merkki.\nMerkki on voimassa 2 vuotta ja sitä pitää erikseen hakea. Raati päättää, mille tuotteille merkki voidaan myöntää. Merkki maksaa 200 euroa. Lue lisää: Länsi-Savon juttu, Ylen juttu ja D.O. Saimaan -sivusto.\nSaaristolaispäivä la 16.7. eri puolilla saaristoa\nSaaristolaispäivänä on jälleen monenlaista tuttua ja uutta tapahtumaa ympäri saaristoa. Liimattalassa on Laavukirkkoa, lettuja ja makkaraa, Lintusalossa Mammosenvuoren retkeä, Hauki-herkkuja ja yhteislaulua, Niinisaaressa puhallinmusiikkia, hyvinvointipolkua ja monenmoista toimintaa koko perheelle.\nLataa tästä koko ohjelma ja kartta. Kääntöpuolella on ohjelma myös venäjäksi.\nRantakalailta la 11.6. klo 18 Hietalahdessa\nNuotanvetoa pääsee seuraamaan Rantakalaillassa Lintusalon Hietalahdessa klo 18 alkaen 11.6. Saatavana on myös perinteistä rantakalaa ja jos nuotasta tulee saalista, sitä voi ostaa kalastajilta. Opasteet Lintusalontie 1629:n kohdalta.\nTapahtuma on osa valtakunnallista Avoimet kylät -päivää. Tervetuloa!\nVeskansan liikuntapäivä la 21.5.2016 klo 15\nTule mukaan liikkumaan, saunomaan ja grillaamaan Lintusalon koululle, Repolantie 36.\nAloitamme Päivi Mäkikokkilan vetämällä lämmittelyllä. Etelä-Savon Liikunta tuo paikalle sporttivaunun ja frisbeegolfkoreja. Paikalla on taitorata, turbokeihäitä ja muuta mukavaa koko perheelle.\nKlo 17-18 on Päivin vetämä jumppa,\nKlo 17-18 miesten saunavuoro ja\nklo 18-19 naisten saunavuoro koulun mukavassa rantasaunassa.\nNuotio on samalla kuuma vaikka makkaran paistoon. Tuo omat eväät mukaan.Tervetuloa!\nLuukkolan osakaskunnalla perinteinen troolausretki 2.7. Kauniilla Veeralla\n1.5.2016 Lue lisää Tukijamme tiedottavat -sivulta.\nKyläyhdistys toivoo kunnan huolehtivan saariston perusinfrasta\nPuumalan Veskansan kylien vuosikokous katsoo, että kunnan tehtävä on huolehtia saariston infrastruktuurista, jotta yritystoiminnan perusedellytykset täyttyvät. Veskansan alue, eteläinen saaristo, on yksi kolmesta kärkikohteesta kunnan matkailun Master Planissa.\nSaaristotie pitää kunnostaa niin, että se säilyy asvaltoituna ja sitä voivat turvallisesti käyttää myös pyöräilijät ja motoristit. Nopea valokuitukaapeli pitää ulottaa Lintusaloon ja Karkiaan asti, jotta tietoliikenneyhteydet saadaan kuntoon kaikille. Koska saariston tärkeä, kasvava elinkeino on matkailu, pitää myös opasteet saada kuntoon niin nähtävyyksille, saaristotielle kuin ulkoilureiteillekin.\nLue linkin takaa koko aloite.\nKoponen kehotti ottamaan yhteyttä yritysasioissa\nKyläyhdistyksen vuosikokous pidettiin 9.4.2016 Kahvila Nestorissa Lintusalossa. Paikalla oli parikymmentä kyläläistä ja kunnan yrityskehittäjä Hannu Koponen. Koponen kertoi siitä, minkälainen yritystoiminta hänen mielestään sopisi luontevasti Puumalaan: täällä luonto on se, joka ensimmäiseksi tulee mieleen yritystoimintaa mietittäessä. Matkailun ohella metsät ja muut luonnonantimet voisivat antaa elantoa myös jalostettuina tuotteina. Kaikkea ei tarvitsisi myydä raaka-aineeksi muualle.\nKoponen kehotti yrittäjiä ja yritystä suunnittelevia ottamaan häneen vapaasti yhteyttä. Häntä eivät sido mitkään byrokratiat, mistä tahansa mieltä askarruttavasta yritysasiasta voi ottaa yhteyttä. Hän on vaitiolovelvollinen eivätkä tiedot leviä muualle.\nUlkoilureitteihin kytketään asukkaiden tarinat\nVuosikokous päätti hakea jatkohanketta Veej'jakajilta ulkoilureittien valmistelulle. Tässä jatkohankkeessa reittisuunnitteluun otettaisiin mukaan reitteihin liittyvät tarinat, jotka kerättäisiin talteen saariston vanhoilta asukkailta. Lisäksi hankkeessa tehtäisiin reiteistä kirjalliset sopimukset maanomistajien kanssa. Kolmannessa vaiheessa haettaisiin sitten rahoitusta investointihankkeeseen, jossa reitit toteutettaisiin.\nVuosikokous päätti olla perimättä jäsenmaksua. Sen sijaan vapaaehtoisia kannatusmaksuja otetaan mielellään vastaan. Kyläyhdistyksen jäseneksi kannattaa ilmoittautua, jotta tulee merkityksi yhdistyksen jäsenrekisteriin. Yhdistykset voivat ilmoittautua kannatusjäseniksi.\nVuosikokous valitsi erovuorossa olleet hallituksen jäsenet jatkamaan. Lisäksi hallitusta täydennettiin Sanna-Maaria (Sanski) Matikaisella, joka pitää Rukki ja Rautapata -käsityöyritystä Vihavalahdessa Luukkolan ja Karkian välimaastossa.\nKyläyhdistyksen hallitus kokonaisuudessaan: puh.joht. Olavi Kietäväinen Autiosta, Pirjo Kapanen Lintusalosta, Anu Kiljunen Liimattalasta, Sanna Korhonen Niinisaaresta, Pirjo Lautala Junninmäeltä, Eero Luukkonen Niinisaaresta, Sanna-Maaria Matikainen Vihavalahdesta, Päivi Mäkikokkila Sääskestä, Paula Okkola Niinisaaresta ja Riitta Viialainen Lintusalosta.\nKyläyhdistys järjestää ainakin seuraavat tapahtumat tänä vuonna:\n21.5. Saariston liikuntapäivä klo 15-20 Lintusalon koululla, Repolantie 36. Paikalla on Etelä-Savon liikunnasta Kampparien ex-pelaaja Juho Liukkonen. Liikuntapäivän päätteeksi lämpiää koulun rantasauna, jossa on naisten ja miesten saunavuorot, ja omia eväsmakkaroita yms. voi paistaa saunan nuotiopaikalla.\n11.6. Rantakalailta klo 18 Hietalahdessa, Lintusalossa. Nuotanvetonäytös ja rantakalankeittoa. Jos kalaa tulee, sitä voi ostaa kalastajilta. Nuotanvedon aikana on tarjolla rantakalakeittoa. Tapahtuma on osa valtakunnallista Avoimien kylien päivää.\n16.7. Saaristolaispäivä alkaen klo 10 ympäri saaristoa ja Luukkolaa. Ohjelma ja kartta ilmestynee toukokuun aikana. Se jo tiedetään, että Temolassa on tuttu puhallinmusiikkikonsertti ja myös lastentunti järjestetään vuoden tauon jälkeen Niinisaaressa.\nTeksti Riitta Viialainen, kuva Paula Okkola\nKyläyhdistyksen vuosikokous 9.4.\n14.3.2016, täsmennetty 7.4.\nPuumalan Veskansan kylät ry:n vuosikokous on 9.4.2016 klo 14 Kahvila Nestorissa, Lintusalontie 1661 A, Lintusalo. Käsitellään sääntömääräiset asiat ja aloite kunnalle saariston kehittämisestä. Paikalla myös Puumalan elinkeinoasioita hoitava Hannu Koponen. Kahvitarjoilu. Tervetuloa!\nTie, netti ja jäteasiat puhuttivat kunnanhallituksen tapaamisessa\nLintusalon tien surkea kunto ja oikuttelevat nettiyhteydet puhuttivat Niinipuussa 26.1., kun kyläläiset tapasivat kunnanhallituksen jäseniä ja johtavia virkamiehiä. Molemmat haittaavat paitsi vakituisia ja vapaa-ajan asukkaita, myös yrittäjien arkea.\nEsille tuli myös uudet jätteiden lajittelumääräykset ja saariston opasteet, joita on saaristoon kaivattu jo pitkään. Kunnan toivottiin huolehtivan sellaisista asumisen ja elinkeinoelämän perusedellytyksistä kuin tiet, tietoliikenne ja yleiset opasteet, jotka kertoisivat kulkijoille esim. missä saaressa milloinkin liikutaan.\nKunnanhallitus tapaa kyläläisiä 26.1. Niinipuussa\nTule tapaamaan kunnanhallituksen jäseniä 26.1. klo 18 alkaen Ravintola Niinipuuhun, Ylössaarentie 35, Niinisaari. Etenkin, jos mielessäsi joku asia, josta haluaisit keskustella heidän kanssaan, nyt siihen tarjoutuu hyvä tilaisuus. Mukana on myös johtavia viranhaltijoita.\nLiikuntapäivää 21.5. ja Saaristolaispäivää 16.7. ideoidaan\nVeskansan liikuntapäivä on tänä vuonna toukokuun 21. päivä. Tapahtuma on yleensä järjestetty Lintusalon koulun kentällä, mutta muitakin vaihtoehtoja voi ehdottaa. Jos sinulla on mielessä, mitä haluaisit silloin tehdä, tai jos voit itse tulla vetämään jotain osuutta, ota yhteyttä kyläyhdistyksen hallituksen jäseniin.\nSaaristolaispäivä on aina keskikesällä, nyt 16.7. Kuka tahansa, jolla on hyvä ja toteuttamiskelpoinen idea, voi järjestää silloin tapahtuman Veskansan alueella. Se voi olla työnäytös, kulttuuriesitys, luonnon- tai historiallisen nähtävyyden esittely, luento, yhdessätekemiseen perustuva tapahtuma tai mitä ikinä keksitkin. Ota rohkeasti yhteyttä kyläyhdistykseen!\nMolempien tapahtumien ideoiden kehittely päättyy 31.3.\nVeskansan joulupuuro 12.12. klo 14-16 Niinipuussa\nPuumalan Veskansan kylien joulupuuro on 12.12.2015 klo 14-16 Ravintola Niinipuussa, Ylössaarentie 35, Niinisaari. Kyläyhdistys tarjoaa. Tervetuloa!\nPuumalan Veskansan kylien Facebook-sivuilla tapahtuu päivittäin jotain, joten niitä kannattaa seurata, jos haluaa pysyä kärryillä saariston ja Luukkolan asioista. Siellä kirjoittelevat, lähettävät kuvia ja videoita monet eri ihmiset, niin mökkiläiset, paikalliset kuin matkailijatkin. Myös keskusteluun osallistuminen on helppoa, jos vain on itse kirjautunut Facebookiin. Sivujen seuraaminen ei edellytä Facebook-profiilia.\nMyös lossikatkot ja muut poikkeustilanteet ilmestyvät Facebookiin ensimmäisenä, joten seuraaminen on hyödyllistä. Tänään kysellään, onko joltakulta hukassa iso koira, joka muistuttaa belgianpaimenkoiraa tai vaihtoehtoisesti koirasutta. Se on nähty Lintusalon Uikkaalassa ja Suurellaniemellä sekä Kursensalossa.\nVeskansan liikuntapäivä 15.8. klo 12-15\nVeskansan liikuntapäivä on Lintusalon koululla, Repolantie 36, lauantaina 15.8. klo 12 - 15. Ohjelmassa on monenlaista suunnistusta: aikuisten suunnistusta ohjaa Pentti Lautala ja lasten valokuvasuunnistusta Päivi Mäkikokkila. Myös alkulämmittelyjä luvassa. Tervetuloa!\nSaaristolaispäivä sai sadat liikkeelle\nViime lauantain Saaristolaispäivä Puumalan Veskansan kylissä sai sadat ihmiset liikkeelle ja kiertelemään eri tapahtumissa.\nAamupäivän luontokirkossa Liimattalan Säkkimäen laavulla kävi kolmisenkymmentä ihmistä, saman verran osallistui iltapäivällä yhteislauluun Kahvila Nestorissa Lintusalossa. Temolan puhallinkonserttia kuunteli 86 ihmistä ja päivän aikana viinitilalla kävi yli 200 vierailijaa. Korpigalleria Honey Moonin arvontaan osallistui 41 ihmistä ja Liehtalanniemen museotilalla arvellaan käyneen noin 130 vierasta.\nKaunis Veera risteili kahdesti ja Saimaan Geopark -hankkeesta kertovaa luentoa kävi kuuntelemassa reilut kymmenen ihmistä. Molempiin olisi mahtunut enemmänkin mukaan. Yleensä alueen palveluissa oli vilkkaampaa kuin tavallisesti.\nSaaristolaispäivän alla julkaistiin useita geokätköjä alueella. Kokemuksia niistä voi julkaista Veskansan Facebook-sivulla.\nKiitos kaikille järjestäjille! Ensi kesänä taas entistä ehompi Saaristolaispäivä!\nLauantaina 11.7. monenlaista ohjelmaa Puumalan saaristotien varrella\nUusimmat tiedot Saimaa Geopark -hankkeesta, yhteislaulua, puhallinmusiikkia, taidenäyttelyä, kirpputoria, risteilyä, muuttumisleikkiä vintage-hengessä, Rukkia ja Rautapataa, luontokirkkoa - siinä koettavaa ja nähtävää tämänvuotisessa Saaristolaispäivässä Puumalan Veskansan kylissä.\nTarkemman ohjelman ja kartan näet ja voit tulostaa, kun vierität hiukan tätä sivua alaspäin. Ajo-ohje:\nKäänny Puumala-Imatra-väliseltä tieltä n. 1 km päässä Puumalan kirkonkylästä kohti Lintusaloa. Näet tapahtumiin ajaessasi samalla myös kauniin saaristotien, joka kulkee 11 saaren läpi.\nLintusalon Hietalahdessa juhannusjuhla 19.6.\nJuhannuskokko 19.6.2015 Lintusalon Hietalahdessa, Lintusalontie 1629. Käänny kettuviitalta oikelle ja aja tien päähän rantaan.\nHaitarimusiikkia, makkaran paistoa, muurinpohjalettuja ym. Olemme rannassa klo 19 alkaen, kokko sytytetään n. klo 21:30.\nTervetuloa! T. Revonpesän väki\nSaaristolaispäivän la 11.7. ohjelma ja kartta\nTästä voit ladata itsellesi tulostettavan suomenkielisen ja englanninkielisen ohjelman ja kartan.\nEnglanninkielinen ohjelma ja kartta ovat myös Veskansan kylien englanninkielisellä sivulla\nTule myymään ja ostamaan kirpputorille 11.7.\nLintusalon Martat järjestää kaikille avoimen kirpputorin Saaristolaispäivänä 11.7. klo 11 - 16 Lintusalon koululla, Repolantie 36. Myyntipöydät ovat ulkona, sateella sisällä. Ei pöytämaksua. Varaa pöytä puh. 0500 256 765. "Tavarat kiertoon", toivoo Lintusalon Martat.\nAvoimet kylät -päivänä 6.6. tapahtuu myös Veskansan alueella:\nM/S Kaunis Veera risteilee saariston ympäri klo 10-14\nLähtö Niinipuun laiturista, Ylössaarentie 35, klo 10. Paluu samaan paikkaan klo 14. Reitti kulkee Hätinvirtaa pitkin idässä ja Vetojakoa pitkin lännessä, pohjoisessa mennään Vehkovirtaa pitkin ja etelässä nähdään Suur-Saimaan suuret selät. Liput 25 e/aikuiset, 15 e lapset 5-15-v., perheet 60 e (2 aikuista ja 1-2 lasta). Laivalla kahvio.\nRukki ja Rautapata Vihavalahdessa klo 11-17 - mohairvuohia ja -kilejä!\nKarkiantie 451. Mahdollisuus tulla katsomaan mohairvuohia ja huhtikuun lopulla syntyneitä mohairvuohikilikaksosia "Helmi ja Sulo". Pikkukilit tarvitsevat muina päivinä vielä rauhaa kasvaakseen, joten tämä mahdollisuus on vaan ko. päivänä. Kehräysnäytös, käsitöitä erikoiskuiduista ja kasvivärjättyä lankaa myytävänä, puhvetti.\nVeskansan vuosikokous 26.4.2015 klo 12 - 14\n*5.4.2015 (huom. kellonaika korjattu eilisestä!)\nPuumalan Veskansan kylät ry:n vuosikokous on 26.4. klo 12 - 14 Ravintola Niinipuussa, Ylössaarentie 35, Niinisaari. Käsitellään mm. sääntömääräiset asiat, ulkoilureittihanke ja kesän tapahtumat. Tervetuloa!\nVeskansan ulkoilureittien esiselvitys valmistui\nKyläläisten, maanomistajien ja hanketyöntekijöiden voimin on vuoden ajan selvitetty ja suunniteltu Puumalan Veskansan kylien alueelle paikallisia kävelyreittejä kyläläisten, kesäasukkaiden ja matkailijoiden iloksi. Nyt selvitystyö on valmistunut.\nEsiselvityshankkeen aikana vallinnut yhteishenki, innostus, talkoohenki ja asiantuntemus joutuvat nyt tosi koetukselle, kun kyläyhdistys ryhtyy pohtimaan, miten suunnitelmista edetään käytännön toteutukseen.\nHankkeen aikana Lintusaloon suunniteltiin kaksi eri reittiä, Liimattalaan yksi ja Niinisaareen kolme erillistä lenkkiä. Luukkolan mahtava helmi, Suursuon alue, jätettiin vielä reserviin odottamaan.\nKaikki kommentit, mielipiteet ja ideat suunnitelmasta ovat edelleen tervetulleita. Selvitysraportin saa luettavakseen tästä linkistä ja oheisia karttoja klikkaamalla saa kartat suurennettua.\nViestejä voi lähettää kyläyhdistyksen hallituksen jäsenille tai Facebookin kautta esimerkiksi yksityisviestien avulla.\nKyläyhdistys kiittää lämpimästi kaikkia esiselvityshankkeeseen osallistuneita!\nVasemmalla ylhäällä on Lintusalon pohjoisosan kartta, oikealla ylhäällä Lintusalon eteläosan kartta.\nVasemmalla on Liimattalan kartta ja vasemmalla alhaalla Niinisaaren pohjoisosan kartta ja oikealla alhaalla Niinisaaren eteläosan kartta.\nLuukkolan Suursuolle kartoitettu upea reitti on niin suuritöinen hanke, että sitä ei kyläyhdistyksen voimin pystytä toteuttamaan. Sen takia se jäi odottamaan parempia resursseja. Selvitysraportissa kerrotaan asiasta enemmän.\nVeskansan joulupuuro 13.12. Kahvila Nestorissa\nTervetuloa kyläyhdistyksen tarjoamalle joulupuurolle lauantaina 13.12.2014 klo 14 - 16 Kahvila Nestoriin, Nestorinrantaan, Lintusalontie 1661 A, Lintusalo. Jutellaan samalla menneestä ja tulevasta vuodesta.\nSaariston liikuntapäivä la 16.8.2014 klo 12-16\nPuumalan eteläisen saariston liikuntapäivä Lintusalon koululla on tällä kertaa erityisen kiinnostava: mukana on suunnistustapahtuma Saaristo-rogaining, jolle on tehty omat nettisivutkin. Käypä tutustumassa, klikkaa tästä!\nMyös muuta liikunnallista ohjelmaa on luvassa. Kohta ilmoitellaan lisää.\nSaaristolaispäivän 19.7.2014 ohjelma ja kartta\nLuukkolan osakaskunta kutsuu jäseniään troolille\nLuukkolan osakaskunta järjestää myös tänä vuonna jäsenilleen tutustumisen troolikalastukseen ja alueeen muikkukokoon kalastuskunnan vesialueella M/S Kauniilla Veeralla perjantaina 27.6.2014. Lähtö klo 15.00 Kahinkosaarentien päästä Juha Reinikaisen laiturilta.\nKalastus- ja rupatteluretki kestää 5-6 tuntia. Mukaan mahtuu noin 40 henkilöä ilmoittautumisjärjestyksessä siten, että aluksi vain kaksi henkilöä osakastaloutta kohden. Toisesta henkilöstä veloitetaan 20 € = lohisoppa ja kahvimaksu. Laivassa on B-oikeudet.\nIlmoittautumiset Pekka Sarkanen p.040 7472 009 tai pekka.sarkanen@pp.inet.fi\nKoira katosi Laihasaaressa tammikuussa - tietoja kaivataan\nKuvan esittämästä koirasta kaivataan tietoja - muistaako kukaan nähneensä koiran ym. Ota yhteys koiran omistajaan Anna Kaarreen puh. 050 331 5337 tai anna.kaarre@hotmail.com, jos olet havainnut jotain.\nAkitauros katos Laihasaaresta 14.1.2014. Se karkasi samaan aikaan kaverinsa kanssa, mutta kamu löytyi. Tästä ei sen päivän jälkeen kuulunut mitään. Anna Kaarre epäilee, että koira on "pelastettu" ottamalla se talteen, sillä Laihasaari ja sen ympäristö on aika syrjäinen paikka.\nAlueella on myös jonkun verran mökkejä, joiden omistajat ovat kotoisin muista kaupungeista. Koira voi siis olla ihan missä vain. Onko jonkun naapuriin ilmestynyt tällainen vesseli? Koira ei ole hukkunut, jäät tutkittiin monen kilometrin säteellä lähiympäristöstä, eikä ollut jälkiä tai reikiä.\nVappukarkelot 1.5. Lintusalon koululla klo 13 - 15\nMarttojen puffetti, 8 €. Repola Wood Boys laulaa ja laulattaa. Saaristolaisryhmän esityksiä. Tervetuloa!\nPuumalan Veskansan kylät ry:n vuosikokous 27.4.14\nKokous klo 14 Niinipuussa, Ylössaarentie 35. Sääntömääräiset asiat, ulkoilureittihanke ja Saaristolaispäivä 19.7. Kahvitarjoilu. Tervetuloa mukaan!\nNestorista ja saaristosta dokumentti 70-luvulta\nYlen Elävä Arkisto on julkaissut vuonna 1971 Lintusalossa tehdyn dokumentin, jossa kerrotaan kelirikon aiheuttamista vaikeuksista saaristolaisille ja tien kaipuusta. Lähes 40 minuutin pituisessa elokuvassa haastatellaan myös Nestori Reposta, "Nestori Miikkulaisen" esikuvaa.\nArkiston toimittaja on ottanut Nestorin haastattelusta erillisen pätkän, joten jos ei malta katsoa koko pitkää dokumenttia, voi katsoa vain Nestorin osuuden.\nDokumentti löytyy tämän linkin takaa: Saimaan saarelaiset.\nNiinisaaren kylälahden ja Sysiluodonveden salmi ruopattiin\nNiinisaaren kylälahden ja Sysiluodonveden välinen Kivisalmi ruopattiin joulun alla, jotta vesi pääsisi virtaamaan paremmin. Nyt salmesta pääsee myös soutuveneellä. Ruoppauksen teetätti Niinisaaren kalastusosakaskunta.\nVuoden avaus 12.1.2014 Niinipuussa klo 15\nVeskansan kylien vuoden avaustapahtuma pidetään sunnuntaina 12.1. klo 15 - 17 Ravintola Niinipuussa, Ylössaarentie 35, Niinisaari. Tarjolla lohikeittoa. Esillä saariston ja Luukkolan kevyen liikenteen reittejä koskeva selvityshanke ja ensi kesän Saaristolaispäivä (19.7.).\nSaariston ja Luukkolan kävely-, pyöräily- ja muita kevyen liikenteen reittejä alkavat selvittää Sanna Korhonen ja Martti Malinen Niinisaaren Hanhiniityn Pajalta. Kyläyhdistyksen hallitus päätti asiasta joulun alla 19.12.13.\nSanna Korhonen on koulutukseltaan sosionomi-AMK sekä luonto- ja eräopas, Martti Malinen metsätalousinsinööri AMK ja opettaja. Kummallakin on pitkä kokemus luontomatkailusta.\nMartti on mm. suunnitellut Seitsemisen ja Helvetinjärven kansallispuistojen polkureitistöt sekä toiminut Kansainvälisen eräopaskoulutuksen vastaavana lehtorina 10 vuotta. Hän on myös järjestänyt ulkoilureittien suunnittelukursseja.\nSanna on kotoisin Lintusalosta ja tuntee siten hyvin maanomistajia eri puolilta saaristoa. Lisäksi hänellä on selvitystyössä tarvittavaa hankeosaamista. Kyläyhdistyksen hallitus oli hyvin tyytyväinen siitä, että pätevät selvittäjät löytyivät lopulta omalta alueelta. Selvitystyö pääsee nyt vauhtiin.\nTalviliikuntaa Lintusalon koululla su 15.12.\nOsana Puumalan Joulukylän kalenteria tapahtuu myös saaristossa: Lintusalon koulun kentällä on talviliikuntaa sunnuntaina 15.12. klo 12 - 14. Vetäjinä on mm. Etelä-Savon liikunnan ohjaajia.\nKyläyhdistys etsii reittiselvittäjää\nPuumalan Veskansan kylien reittiselvitystä koskeva hanke on hyväksytty Etelä-Savon Ely-keskuksessa. Haemme nyt henkilöä, joka ryhtyisi selvittämään yhdessä maanomistajien kanssa, minkälaisia kävely- ja pyöräilyreittejä voitaisiin kunnostaa Puumalan eteläiseen saaristoon ja Luukkolaan.\nSamalla selvitettäisiin myös mahdollisia laavu- ja nuotiopaikkoja taukopaikoiksi. Talvisin reiteille voitaisiin tehdä latuja, jotka voisivat osin kulkea myös jäällä. Jos sopimuksia reiteistä saadaan maanomistajien kanssa aikaan, ryhdyttäisiin seuraavaksi valmistelemaan investointihanketta, jolla reitit toteutettaisiin. Hankkeelle haettaisiin Veej'jakajilta EU-avustusta. Reitit olisi myös tarkoitus viitoittaa ja merkitä karttoihin.\nReittiselvittäjän palkkausta varten on varattu määräraha, jonka turvin selvitys ja neuvottelut maanomistajien kanssa voitaisiin tehdä joko kokopäiväisesti muutamassa kuukaudessa tai tuntityönä sivutoimisesti pitemmän jakson aikana.\nEdellytämme selvittäjältä ainakin jonkinlaista kokemusta vastaavantyyppisistä tehtävistä, reittitietämystä, hyviä neuvottelutaitoja, joustavuutta ja intoa työhön. Lisätietoja: Riitta Viialainen, puh. 040 510 6208. Myös vinkkejä mahdollisista hyvistä selvittäjistä otetaan vastaan.\nLiity jäseneksi - edistä saaristomme ja Luukkolan kehitystä!\nLiity Puumalan Veskansan kylien jäseneksi ilmoittamalla nimesi ja yhteystietosi kyläyhdistyksen sähköpostiin info@veskansankylat.fi. Maksa vuoden 2013 jäsenmaksu 10 euroa kyläyhdistyksen tilille FI60 5371 0120 0243 85.\nLietveden rengastiestä menossa kysely - ota kantaa 16.8. mennessä\nLietveden rengastiestä voi nyt sanoa mielipiteensä. Tässä linkki kyselyyn.\nSaariston liikuntapäivä 10.8. klo 12 - 16\nSaaristolaispäivän 13.7.2013 ohjelma ja kartta\nVihdoin viimein. Tästä voit ladata ohjelman ja kartan ja tulostaa ne.\nUittamoin norpista video luontoblogissa\nUittamoilla syntyi kuutti tänä keväänä lähellä saaristotietä. Kuutti ja emä ovat loikoilleet monena aurinkoisena päivänä jäällä Lammassaaren päässä. Arto Venäläinen sai videoitua norppien oleilua pitkän tovin. Katso video Puumalan saariston luontoblogista.\nJos saat kuvattua tai videoitua norppia, laita meille, jotta voimme laittaa niitä luontoblogiin. Veskansan Facebook-sivulle kuvia voi laittaa myös itse.\nNyt on vuoden paras aika nähdä norppia, sillä ne tykkäävät olla jäällä tai kivillä aurinkoisina päivinä aina tuonne kesäkuun alkuun asti.\nTänä keväänä kuutteja syntyi saaristossamme Uittamoin lisäksi Lehmäinselällä ja Suur-Saimaalla (Petraselällä, Varissaarenselällä ja Liittokivenselällä).\nKasvohoitoja voi saada kesällä saaristosta\nNiinisaaren Hietaniemessä lapsuutensa viettänyt SKY-Cidesco kosmetologi Lea Ruokolainen tarjoaa pienessä punaisessa kotimökissään kesällä 2013 viikoilla 25 ja 33 - 35 monenlaisia Mary Cohr -kasvohoitoja. Palveluja saattaa saada myös muulloin sopimuksen mukaan.\nRuokolainen on perustanut muutama vuosi sitten Helsinkiin kauneushoitolan nimeltä Bella Fontana. Nyt hän tarjoaa palveluja myös Niinisaaressa siellä ollessaan. Hän on kunnostuttanut vanhan kotitalonsa sisältä täysin uudenaikaiseksi, mutta perinteitä vaalien.\nKasvohoidoista hän pystyy tarjoamaan Niinisaaressa seuraavat: Catio Clean, Beauté Aromatique, Beauté Lifting ja Peel & Lift. Myös ripsien ja kulmien kestovärjäykset, intialainen päähieronta ja Mary Cohr -tuotteiden myynti kuuluvat Niinisaaren palveluihin.\nRuokolainen palvelee myös englanniksi ja ruotsiksi.\nRuokolaisen viehättävä mökki sijaitsee luonnonkauniilla paikalla Hietaniemen hiekkaisessa niemessä, jota Saimaa ympäröi. Retki kauneushoitolaan voi olla oikein rentouttava kokemus tällaisessa ympäristössä. Osoite on Hietaniementie 272, ja puh. +358 50 597 8854.\nWappubrunssi Lintusalon koululla 1.5. klo 13\nPerinteinen Wappubrunssi Lintusalon koululla 1.5. klo 13 - 15.\nOhjelmassa mm. Repola Wood Boys ja Marttojen mainiot vappusapuskat.\nKarttaa ja tarkempaa ohjelmaa odotellessa tässä yleisesite, jota voi jakaa näkyville paikoille.\nKyläyhdistys selvittää erilaisten reittien mahdollisuudet\nPuumalan Veskansan kylät lähtee selvittämään maanomistajien kanssa, minkälaisia mahdollisuuksia olisi saada saaristoon ja Luukkolaan kävely-, pyöräily-, melonta-, hiihto- ja moottorikelkkareittejä ja niiden varrelle taukopaikkoja laavuineen.\nKyläyhdistyksen vuosikokous päätti eilen täydentää Veej'jakajille jo jätetyn hakemuksen 9000 euron kehittämishankkeesta. Yhdistyksen hallitus joutui jättämään hakemuksen ennen vuosikokousta, koska määräaika meni umpeen 15.4. Lopullinen päätös jätettiin kuitenkin vuosikokoukselle.\nHakemuksen 9000 eurosta haetaan Veej'jakajilta 85 prosenttia eli 7650 euroa. Yhdistyksen rahaosuus olisi 850 euroa ja talkootyön osuus 500 euroa. Selvitystyö alkaisi elokuussa pätevän selvityshenkilön etsimisellä, ja kun henkilö on löydetty, alkaisi varsinainen selvitystyö työsuunnitelman tekemisellä.\nSelvitystyölle, neuvotteluille maanomistajien kanssa, asukkaiden, mökkiläisten, yhdistysten ja yritysten tarpeiden kuulemiselle, suunnitelmalle ja maanomistajien kanssa tehtäville sopimuksille, opasteiden suunnittelulle, reittikarttojen tekemiselle ja niiden muunkielisille versioille jäisi aikaa vuoden 2014 loppuun. Näin siis, jos maanomistajien kanssa sopimuksia syntyy.\nJos selvitystyö johtaa reittisuunnitelmiin ja sopimuksiin, haettaisiin sitten 2014 alkavalla seuraavalla EU:n (ja samalla Veej'jakajien) ohjelmakaudella tukea investointihankkeelle, jossa reitit, laavut ja opasteet toteutettaisiin.\nTähän investointihankkeeseen kutsuttaisiin mukaan myös kaikki muut saariston ja Luukkolan yhdistykset, jotta rahoitukseen vaadittava omarahoitusosuus saataisiin riittävän suureksi. Investointihankkeiden tukiosuus on pienempi kuin kehittämishankkeiden. Vielä ei ole tietoa, mikä se seuraavalla ohjelmakaudella on.\nKyläyhdistys sai keväällä lahjoituksen, jonka ansiosta yhdistyksellä on pesämuna investointihankkeelle.\nReitit hyödyttävät kaikkia\nKun kyläyhdistyksen hallitus käsitteli aiemmin keväällä yhdistyksen saaman 12 000 euron lahjoituksen käyttöä, todettiin, ettei sitä ensinnäkään tuhlata juokseviin menoihin vaan käytetään siihen, mihin lahjoittajat olivat sen osoittaneet eli saariston kehittämiseen.\nTodettiin myös, että kehittäminen kannattaa hankkeistaa EU-hankkeeksi, koska sillä tavalla käytettävissä oleva rahapotti saadaan reilusti kasvamaan ja sillä voidaan saada jotain todellista ja hyödyllistä aikaan.\nKolmas päätös oli se, että etsitään sellainen kohde, joka hyödyttää sekä vakituisia asukkaita että mökkiläisiä että matkailua, joka on saariston kasvava elinkeino ja tuo toimeentulon yhä useammalle joko suoraan tai välillisesti.\nTällä tavalla päädyttiin reittien kehittämiseen. Ajatusta tuki myös se, että Mikkelin seudun matkailulla on menossa reittihanke, jonka yksi tärkeimpiä kohteita on Puumala. Hankkeessa tehdään digitaaliset kartat seudun reiteistä, jolloin oman hankkeemme ei tarvinne tehdä omia karttoja vaan voimme todennäköisesti hyödyntää tämän isomman hankkeen karttoja.\nTällä hetkellä Veskansan alueella ei kesäisin ole viitoitettuja reittejä kävelijöille. Ihmiset joutuvat juoksemaan ja vaikkapa ulkoiluttamaan koiriaan kapeaa maantietä pitkin, jossa myös autot ajavat. Jos esimerkiksi ainakin joitakin vanhoja kyläteitä ja metsäautoteitä voitaisiin kunnostaa ja viitoittaa kävelijöille ja muille lihasvoimalla kulkeville, helpottaisi se huomattavasti asukkaiden, mökkiläisten ja retkeilijöiden mahdollisuuksia liikkua.\nLiikunnasta on tullut valtakunnassa tärkein terveyden edistämisen keino. Siksi reitit olisivat ihmisten terveyden ja hyvinvoinnin kannalta iso askel eteenpäin. Ihmisten liikkumisharrastusten kasvu näkyy myös matkailussa. Yhä useampi haluaa parantaa kuntoaan myös lomallaan.\nHankehakemukseen laitettiin hankkeesta seuraava perustelu:\n”Reitit ovat perusinfrastruktuuria, jota tarvitaan paikallisen väestön ja mökkiläisten liikuntaharrastusten ja terveyden edistämiseksi, ja samalla alueen matkailun edistämiseksi. Monipuolinen reitistö lisää alueen vetovoimaa paitsi asuinalueena, myös ympärivuotisena matkailukohteena, ja parantaa näin asukkaiden toimeentulon mahdollisuuksia.”\nMyös muita tärkeitä päätöksiä\nKyläyhdistys teki myös muita tärkeitä päätöksiä: saaristoon haetaan ensi syksyksi ensiapukurssi Rajupusu-opistolta. Olisi tärkeää, että joka kylässä olisi joku, joka hallitsisi ensiaputaidot. Se parantaisi saaristossa asumisen turvallisuutta.\nJäsenrekisteri kuntoon ja 10 euron jäsenmaksu\nYhdistys päätti laittaa jäsenrekisterin kuntoon ja kokeilla 10 euron jäsenmaksua tälle vuodelle. Kaikista jäsenmaksun maksaneista tehdään sähköpostilista, jolloin tärkeistä asioista voidaan tiedottaa jäsenille nopeasti. Asiat voivat liittyä kylätoimintaan, mutta yhtä hyvin erilaisiin hälytyksiin, kuten lossikatkoksiin, petoeläinten vierailuihin jne.\nTähän asti yhdistyksellä on ollut sähköpostilista, mutta sen käytöstä luovutaan, kun jäsenyyteen perustuva lista saadaan perustettua. Postitukset tehdään piilokopioina siten, etteivät sähköpostiosoitteet välity muille jäsenille.\nJäseniksi voivat liittyä kaikki, jotka ovat kiinnostuneita yhdistyksen toiminnasta ja hyväksyvät sen tarkoituksen, eli alueen kehittämisen ja viihtyvyyden lisäämisen yms.Tämä tarkoitus selviää tarkemmin yhdistyksen säännöistä, jotka laitamme nettiin piakkoin.\nJäseneksi voi liittyä paitsi henkilö, myös yhteisö, kuten yritys tai yhdistys. Henkilö voi olla asukas, kesäasukas tai kuka tahansa, joka haluaa edistää näiden kylien elinvoimaa. Tavallisten jäsenten lisäksi yhdistyksellä voi olla kannattajajäseniä, jotka voivat tukea yhdistystä haluamallaan summalla. Näitä tukisummia toivotaan vastakin, koska yhdistyksen juoksevat menot yritetään peittää jäsen- ja muilla maksuilla ja tuloilla, jotta hankkeeseen varattuihin rahoihin ei tarvitsisi koskea.\nUusia kalliomaalauksia etsimään!\nVuosikokous päätti myös kilpailusta, jossa etsittäisiin uusia kalliomaalauksia Puumalasta. Kilpailu järjestettäisiin yhdessä mm. Puumala-lehden ja Kalliotaideyhdistyksen kanssa. Kilpailua ruvetaan suunnittelemaan yhdessä näiden muiden kanssa ja kun idea tarkentuu, kerromme siitä lisää.\nMoitekirje Finferriesille huonosta tiedottamisesta\nVuosikokouksessa päätettiin lähettää Finferriesille moitteita huonosta tiedottamisesta tilanteissa, joissa lossin kulku on katkaistu yöksi. Talven aikana kulku on katkaistu kahdesti ja kummallakin kerralla asukkaille tiedotettiin siitä päivää tai kahta aiemmin lähinnä lossilla olevilla ilmoituksilla.\nPäätettiin ehdottaa, että mm. lähettävät vastedes tiedon heti kyläyhdistyksen sähköpostiin, jolloin yhdistys voi heti välittää tiedon eteenpäin jäsenilleen sähköpostitse ja kaikille nettisivujen ja Facebook-sivujen kautta.\nErovuorossa olevista hallituksen jäsenistä valittiin jatkamaan Sanna Korhonen. Uusiksi valittiin Lintusalon kesäasukas Pirjo Kapanen ja Junninmäen uusi asukas Pirjo Lautala. Pois jäivät nyt pitkään hallituksessa ollut Tuomo Reponen Repolasta ja Niinisaaren kesäasukas Leena Schönberg-Saari.\nOlavi Kietäväinen (pj.), Luukkola; Pirjo Lautala, Junninmäki; Paula Okkola, Niinisaari; Eero Luukkonen, Niinisaari; Sanna Korhonen, Niinisaari; Anu Kiljunen, Liimattala; Päivi Mäkikokkila, Uikkaala; Pirjo Kapanen, Lintusalo ja Riitta Viialainen, Lintusalo.\nLaitamme piakkoin nettiin myös vuosikokouksen pöytäkirjan.\nKeskustelua yhdistyksen päätöksistä voi käydä yhdistyksen Facebook-sivulla\nPuumalan Veskansan kylien vuosikokous 18.4.\nVuosikokous on klo 18 ja se pidetään Lintusalon koululla, Repolantie 36. Käsitellään sääntömääräiset asiat, sääntömuutos ja kehittämishanke. Tervetuloa saariston ja Luukkolan vakituiset ja vapaa-ajan asukkaat!\nSaaristolaispäivän ja Saariston liikuntapäivän ohjelmat saadaan lähiviikkoina tänne\nEnsi kesän Saaristolaispäivä on 13.7. Ohjelmaa on silloin koko päivän eri puolilla Puumalan eteläistä saaristoa ja Luukkolaa. Saariston liikuntapäivä on 10.8. klo 12 - 16 Lintusalon koulun kentällä. Mukana on mm. Sari Essayah ja Etelä-Savon liikunta.\nHätinvirran lossi taas poikki yllättäen 4.-5.4. yön\nHätinvirran lossi ei kulje torstai-illasta 4.4. klo 21 perjantaiaamuun 5.4. klo 6. Kyltit asiasta ilmaantuivat lossin molemmin puolin ilmeisesti vasta tänä aamuna 3.4. Finferriesin nettisivullakaan ei vielä tätä kirjoitettaessa klo 9.40 ole mitään tietoa.\nTämä on jo toinen kerta, kun saaristossa liikkuvia ihmisiä nöyryytetään puolen vuoden sisällä lähes olemattomalla tiedotuksella. Viimeksi sama tehtiin joulukuussa.\nAiheesta voi keskustella Veskansan Facebook-sivulla.\nTässä Facebook-koulutuksesta esite - tulosta kaverillesi\nJos tiedät jonkun, joka haluaisi tietää, miten Facebookissa toimitaan tai haluaa oppia käyttämään sitä, klikkaa otsikon sanaa "esite" ja välitä esite hänelle - tai tulosta se itsellesi ja tule kurssille!\nRengastiestä voi keskustella Facebookissa\nLaitoin juuri Veskansan Facebook-sivulle muutamia kiinnostavia vanhoja lehtileikkeitä, jotka osoittavat, että Vetojaon lossista on keskusteltu ennenkin ja useammankin kerran. Sivuja voivat katsella kaikki, mutta keskusteluun voi osallistua vain, jos on rekisteröitynyt Facebookiin. Käy katsomassa!\nTervetuloa tekemään oma puukko tai kaksi\n"Oman puukon tekeminen, on kuin karhun kaataisi". Hanhiniityn pajalla pääsee taas keväällä tekemään puukkoja sepän opissa. Pieni ryhmä takaa yksilöllisen opetuksen ja ohjauksen. Lisätietoja www.hanhiniitty.fi. Tervetuloa!\nSaaristolaispäivän 13.7. ohjelma valmiiksi maaliskuun loppuun mennessä\nKyläyhdistyksen hallitus päätti eilen, että Saaristolaispäivän ohjelma tehdään valmiiksi maaliskuun loppuun mennessä. Sen jälkeen se käännetään englanniksi ja venäjäksi. Nyt kaikki, jotka haluavat esitellä jotain nähtävyyttä tai vaikka taidetta tai vanhoja esineitä tai järjestää tapahtuman - ottakaa yhteyttä kyläyhdistykseen!\nJos olet Facebookissa, voit esitellä kyläyhdistyksen Facebook-sivulla ideasi ja kysellä muiden mielipiteitä tai laittaa yksityisviestin, jolloin viestisi menee vain kyläyhdistyksen hallituksen tietoon. Myös kyläyhdistyksen hallituksen jäseniin voit ottaa yhteyttä tai laittaa sähköpostia (info - at- veskansankylat.fi) tai käyttää yhteydenottolomaketta.\nTule mukaan Facebookiin - koulutusta Niinipuussa\nNyt voit opetella käyttämään Facebookia - eikä tarvitse lähteä oppiin kauas. Rajupusu-opisto järjestää perjantaina 22. helmikuuta klo 17 - 20.15 Niinipuussa (Ylössaarentie 35) Facebook-koulutusta vasta-alkajille. Eikä maksa paljon: 12 €.\nFacebook on kätevä tapa välittää tietoa ja kuvia muille, keskustella ajasta ja paikasta riippumatta ja saada myös itse tietoa, joka voi joskus olla hyvinkin tärkeää. Ja tietenkin voit pitää yhteyttä myös ystäviin ja vaikka vanhoihin koulukavereihin, joita voit löytää Facebookin avulla.\nSaaristollamme on omat Facebook-sivut, kuten myös Puumalan kunnalla, monella yrityksellä ja luultavasti aika monella ystävälläsikin. Tule mukaan ja kerro kaverillekin!\nMyös kirkonkylässä järjestetään sama koulutus samana päivänä - mutta aiemmin, klo 12.30 - 15.45. Paikka on kunnantalon valtuustosali, Keskustie 14. Myös mökkiläiset ovat tervetulleita.\nIlmoittaudu Rajupusun-sivulla tai soita opistoon: 040 823 0450.\nLintusalossa jo latu - tietoa muista voi laittaa Facebook-sivulle\nAinakin Lintusalossa on jo jonkin aikaa ollut 6,5 km latu Kauppilan ja Lintusalon kylän välillä. Muista laduista voi laittaa tietoa kylien Facebooks-sivulle.\nHätinvirran lossi ei kulje 13.12. klo 18.00 - 14.12. klo 06.00\nHätinvirran lossia huolletaan torstai-illasta perjaintaiaamuun 13.-14.12.. Klo 18.00-06.00 välisenä aikana liikennöinti on poikki eikä yli pääse.\nTule joulupuurolle 24.11. klo 14 Niinipuuhun\nVaihdetaan kokemuksia viime kesän Saaristolaispäivästä ja suunnitellaan uutta - joka on 13.7.2013.\nMyös mökkiläiset mukaan! Ravintola Niinipuun osoite: Ylössaarentie 35, Niinisaari, lähellä lossia.\nKatso peijaiskuvia Facebookista\nPeijaiskuvia on Veskansan Facebook-sivulla. Jos otit kuvia, voit lisätä niitä itse sinne (jos olet kirjautunut Facebookiin). Liimattalan kuvat puuttuvat vielä kokonaan. Myös muista aiheista voit laittaa sivulle kuvia, videoita ja tekstiä.\nHirvipeijaisia Liimattalassa ja Lintusalossa\nNiinisaari-Liimattalan hirviseurueen hirvipeijaiset 27.10. klo 14 Liimattalan nylkypaikalla\nSaariston Erän hirviseurueen hirvipeijaiset 3.11. klo 14 Lintusalon koululla\nMaanvuokraajat, alueella asuvat mökkiläiset, naapuriseurueiden edustajat ja metsästykseen osallistuneet perheineen TERVETULOA!\nSaaristo sai oman Facebook-sivun\nSaaristomme yhdessä Luukkolan kanssa sai tänään oman Facebook-sivun yhteydenpitoa helpottamaan. Sivuille voi kuka tahansa Facebookiin rekisteröitynyt laittaa tekstiä, kuvia ja videoita. Myös muut voivat lukea ja katsella sivuja. Käy katsomassa ja (jos olet FB:iin rekisteröitynyt) myös tykkäämässä. Sivujen osoite on https://www.facebook.com/PuumalanVeskansanKylat.\nJos haluat rekisteröityä Facebookiin, mutta tarvitsevat siihen apua, ota yhteyttä Riitta Viialaiseen, puh. 040 5106 208.\n20.10.2012 (päivitetty, RV:)\nFacebook-sivun ilmoitustaulussa testauksia vielä\nFacebook-sivumme saivat reilu viikko sitten ilmoitustaulun, jonne kuka tahansa FB:hen rekisteröitynyt voi laittaa ilmoituksia, kunhan ne eivät ole poliittisia eivätkä mainosta muualla tuotettuja kaupallisia tuotteita.\nVielä ilmoitustaulun kehittäjät testaavat sitä, joten sinne ei kannata paljon ilmoituksia laitella, koska ne hukkuvat testi-ilmoituksiin. Testi- eli esimerkki-ilmoituksia kannattaa kuitenkin käydä katsomassa malliksi. Niistä näkee, mistä kaikesta muun muassa voi ilmoitella.\nIlmoitustaululla on paikat esimerkiksi myytävästä, vuokrattavasta tai ostettavasta tuotteesta tai palvelusta, tapahtumista tai harrastuksista, joihin toivot kaveria tai osanottajia ym.\nEnsi kesän Saaristolaispäivä 13.7.\nEnsi kesän Saaristolaispäivä järjestetään näillä näkymin lauantaina 13.7. Niinipuussa esiintyy silloin illalla Raimonds, mikä sopii hyvin päivän päätökseksi.\nViime kesän Saaristolaispäivää puidaan ja uutta suunnitellaan 24.11.\nTule 24.11. klo 14 Ravintola Niinipuuhun joulupuurolle! Vaihdetaan kokemuksia viime kesän Saaristolaispäivästä, mitä siitä opittiin ja miten ensi kesän Saaristolaispäivästä tehdään entistä ehompi. Joulupuuron tarjoaa Puumalan Veskansan kylät.\nSaaristoryhmä kaipaa lisää näyttelijöitä - etenkin MIEHIÄ\nEnsi kesän näytelmä valmistetaan talven aikana Rajupusu-opiston kurssilla, joka kokoontuu 9.11. - 15.12. perjantaisin klo 15 ja lauantaisin klo 10. Tule mukaan ja ilmoittaudu opiston sivuilla.\nLietveden rengastiestä käytiin rakentava keskustelu\nKunnan eilen Puumalan yhtenäiskoululla järjestämässä keskustelutilaisuudessa Lietveden rengastiestä ei kuultu kipakkaa väittelyä tai kiistelyä. Sen sijaan kuultiin kokemuksia Suuren Jänkäsalon yksityislossista, joka on toiminut vuodesta 2005 Jussilansalmessa, ja mietittiin Vetojaon lossin plussia ja miinuksia kolmessa työpajassa.\nLossi teki ihmeitä Jänkäsalolle\nKyläniemen eteläpuolella Suur-Saimaalla sijaitsevalle Suurelle Jänkäsalolle lossi teki ihmeitä. Kokemuksista kertoi Jänkäsaloon 15 vuotta sitten aluksi kesäasukkaaksi muuttanut Tuomo Hyyryläinen. Ennen lossia asukkailla ei ollut tieyhteyttä mantereelle. Lossin jälkeen saari piristyi silmin nähden. Kun vakituisia talouksia oli ennen 3, nyt niitä on 9. Maanhinta nousi, mikä miellytti tietysti jo saarella asuvia.\nMyös yritystoimintaa on tullut saarelle ja esimerkiksi lossirannassa toimii Jänkäsalon tori, josta saa tärkeimpiä elintarvikkeita, koruja, kodinhoidon välineitä ym. Jopa kirjaston lukusalin ovat asukkaat perustaneet.\nTalkoilla rakennettiin urheilukenttä ja iso kota, jossa pidetään juhlia ja jossa on myös metsästysporukan hyvät kylmäsäilytystilat. Seuraavaksi aiotaan rakentaa monitoimihalli!\nPelkästään vakituisten asukkaiden voimin tätä kaikkea ei olisi saatu aikaan vaan Jänkäsalossa lossin hankinta ja sen ylläpito on yhdistänyt vakituiset ja kesäasukkaat yhdeksi suureksi yhteisöksi. Kaikkiaan lossin osakkaana on Jänkäsalon 142 taloudesta 140, joista siis yli 90 prosenttia on kesäasukkaita.\nLossi toimii kesäisin 1.4. ja 30.9. välisenä aikana klo 6 - 22, välissä on kolmen tunnin välein vartin kahvitauot. Talvella lossi toimii klo 7 - 19.30. Aikatauluja kuitenkin tarvittaessa rukataan, koska saarelaisilla on suuri halu palvella muualla työssäkäyviä. Uudet asukkaat halutaan pitää ja heitä halutaan lisää. Osa mökkiläisistäkin käy kesäisin töissä saaresta käsin. Vuodessa lossi kuljettaa 28 000 autoa.\nValtio maksaa lossin ylläpidosta 80 prosenttia, Taipalsaaren kunta 10 prosenttia ja loput 10 prosenttia maksavat lossin osakkaat tietyn pisteytyssysteemin mukaan. Työntekijöitä lossilla on kesäisin 5 ja talvisin 2. Lossin perustamiskuluissa valtio oli myös hyvin mukana. Maanomistaja sai korvauksensa molemmin puolin lossireittiä.\nVetojaon lossin uskottiin piristävän myös Puumalaa - ongelmana paikan löytäminen\nTyöpajat löysivät runsaasti hyviä asioita ja mahdollisuuksia Lietveden rengastiestä ja Vetojaon lossista:\nse toisi lisää elämää Hurissalon eteläosiin ja Puumalan eteläiseen saaristoon,\nhelpottaisi yhteydenpitoa Vetojaon molemmin puolin, yhdistäisi kyliä\nlisäisi alueen yritystoiminnan mahdollisuuksia ja toisi työpaikkoja suoraan lossille jo muutaman\nolisi suuri matkailuvaltti komeine maisemineen koko Puumalalle ja edistäisi siten myös koko Puumalan yritystoimintaa\nlyhentäisi välimatkoja esim. Otasalosta kirkolle ja Lintusalosta Mikkeliin, myös pääkaupungista mökille Lintusaloon tulevat pääsisivät vähemmällä ajamisella\npäästöt vähenisivät, kun matkat lyhenisivät\nsäilyttäisi alueen lossiromantiikan sen jälkeen kun Hätinvirralle on rakennettu silta\nliikenteen kasvaessa pakottaisi parantamaan teitä, nyt saaristotien kunto surkea.\nSuurimmaksi ongelmaksi tuli paikan löytäminen lossille, koska Vetojaon rannat molemmin puolin on kaavoitettu melko täyteen mökkitontteja ja siellä, missä tontteja ei ole, on natura-aluetta. Tällaisia haittoja ja ongelmia työpajat nimesivät:\nlossimelu lähellä asuville ja mökkeileville\nliikenteen kasvu voi haitata niitä, jotka asuvat tien varrella\nonko rahoitus sittenkään varmaa\nlöytyykö lossille riittävästi ylläpitäjiä\nSeuraavaksi tehdään selvitystyöt\nTilaisuuden päätteeksi kunnanjohtaja Matias Hilden arveli, että seuraavaksi tehdään selvitystyöt lossin rahoituksesta, sijaintivaihtoehdoista, mahdollisuuksista ja haitoista.\nMuutamia linkkejä Jänkäsalosta\nSuuren Jänkäsalon lossista saa lisätietoja esimerkiksi tästä Etelä-Saimaassa julkaistusta artikkelista. Myös Ylen Areenassa on radiojuttu Jänkäsalon kesäkioskista.\nSaaristolaispäivä sai väen liikkumaan eri kohteissa\nSaaristolaispäivänä monessa kohteessa yllätyttiin väen runsaudesta. Suurmenestyst oli Niinisaaren lastentunti, jossa sai muun muassa ratsastaa islanninhevosella. Myös uusi geokätkö sai bongaajat nopeasti liikkeelle.\nLue lisää ja katso kuvia tapahtumablogista.\nSaaristoon uusi geokätkö "Tervan tuoksu"\nKoordinaatit: N 61° 25.556 E 028° 09.731\nKätkökuvaus: Tervan polttaminen nousi 1600-luvulla Säämingissä (johon Puumala tuolloin kuului) maatalouden tärkeimmäksi sivuelinkeinoksi ja kaskiviljelyn rinnalla merkittäväksi metsän käyttömuodoksi. Säämingissä tuotettiin mittavia määriä tervaa esimerkiksi Eurooppan myyntiä varten. Tervaa vietiin venesaattueissa Lappeenrannan syysmarkkinoille. Viipurilaiset kauppamiehet ostivat ”ylämaan” miehiltä heidän kotisaloillaan polttaman tervan.\nPitäjän alueelta on löydetty vanhoja tervahaudan pohjia, jollainen Niinisaaressa sijaitseva hautakin on. Puun kasvustosta päätellen sitä ei ole käytetty ainakaan sataan vuoteen, mutta luultavasti hauta on alun perin 1700-luvulta.\nNiinisaaren tervahauta on paikallisesti suurimpia löydettyjä. Se on läpimitaltaan noin 15 metriä.\nNeljälle ensimmäiselle logaajalle palkkinnoksi Kyläyhdistyksen "äemä" pulmakynä. Palkinnon voi hakea päiväsaikaan Hanhiniityn pajalta, jonne käännytään lossilta tultaessa ekasta tiehaarasta oikealle.\nSaaristolaispäivän 21.7. kartta ja ohjelma\nSaaristolaispäivän 21.7. kartta ja ohjelma ovat nyt valmiit. Puumalan eteläinen saaristo on tuolloin tapahtumia täynnä. Tulosta tästä kartta ja ohjelma. Ohjelmassa on karttaan liittyvät numerot, joita aiemmin julkaistussa ohjelmassa ei vielä ollut.\nUusi geokätkö julkaistaan saaristossa Saaristolaispäivänä\nSaaristossamme on jo aika mukavasti geokätköjä. Nyt Saaristolaispäivän kunniaksi julkaistaan uusi, josta tulee vihjeitä tälle sivulle Saaristolaispäivän aamuna 21.7. Kaikki valmiina etsimään!\nOhjelma myös englanniksi\nSaaristolaispäivän ohjelman saa myös englanniksi. Kartta on vain suomeksi.\nKatso video Telkonniemen hiidenkirnun opasteiden pystytyksestä\nYksi Saaristolaispäivän kohteista on Lintusalon eteläpäässä olevan Telkonniemen hiidenkirnu. Videota voit katsella Veskansan tapahtumablogissa.\nTällainen on Kristuksen hauta\nLuukkolassa sijaitseva Kristuksen hauta on myös Saaristolaispäivän\ntutustumiskohteita. Polku lähtee Karkian tieltä.\nÄemä-pulmakynää myydään Veskansan kylien hyväksi - katso ratkaisu videolta\nEri puolilla Puumalan eteläistä saaristoa - Veskansan kylien alueella - myydään "Äemää", pulmakynää kyläyhdistyksen hyväksi. Kynässä on lenkki ja kynä pitää kiinnittää napinläpeen ja irrottaa siitä tämän lenkin avulla. Pulma on siinä, että lenkki on "liian lyhyt".\nTässä linkki videoon, jossa näytetään, miten äemä pujotetaan napinläpeen. Ja tässä video siitä, miten äemä irrotetaan napinlävestä.\nKynää myydään 5 eurolla ja sitä saa muun muassa Niinipuusta, Hanhiniityn pajasta ja Nestorinrannasta.\nRomua saa tuoda Lintusaloon, Niinisaareen ja Luukkolaan\nVaikka lavaa ei näkyisi, romua saa tuoda alun perin ilmoitetuille paikoille: Luukkolan urheilukentälle, Niinisaaren Eskon monttuun (on lava) ja Lintusalon ja Repolantien risteyksen jätepisteen viereen. Keräys jatkuu 5.7. asti.\nAutoista ja muista isoista romuista voi ilmoittaa Eero Luukkoselle puh. 050 5900 436. Romun keräyksestä vastaava yritys hakee ne kotoa.\nTässä vielä linkki tietoihin, joista selviää, mitä saa ja mitä ei saa tuoda.\nSaaristolaispäivänä 21.7. klo 10 - 21 ohjelmaa koko perheelle, myös lapsille\n19.6.2012 (ohjelmaa päivitetty: Saaristolaispäivän ohjelma pdf:nä, myöhemmin tulossa myös esite ja kartta)\nLuukkolassa, Niinisaaressa, Liimattalassa ja Lintusalossa järjestettävä Saaristolaispäivä on nyt entistä monipuolisempi:\nLapsille on omaa ohjelmaa Niinisaaressa klo 13 - 15, muun muassa leijanlennätystä ja talutusratsastusta islanninhevosilla.\nRuokaa saa nyt eri puolilta saaristoa: Lintusalon martoilla on puolilta päivin keittoa Lintusalon koululla ja Lintusalon Nestorinrannassa kahvia, pientä suolaista ja makeaa samoihin aikoihin, Liimattalan laavulla on makkaranpaistoa, kahvia ja pullaa klo 10 - 16 ja ravintola Niinipuu on tuttuun tapaan auki klo 11 - 18 (keittiö klo 17.30 asti) Niinisaaressa.\nKesäteatteriakin on tarjolla: Saaristoryhmä esittää Kahden akan loukussa klo 13 - 15 Lintusalon koululla. Puhallinmusiikista voi nauttia Temolassa klo 16 - 17.\nHyötytietoa jätevesiasioista saa klo 15 - 18 Niinipuun pihassa Omavesi-neuvojalta.\nUusia esittelyssä olevia luonnonihmeitä on Lintusalon Miekkaniementien hiidenkirnu klo 10 - 11.30 ja Luukkolan Kristuksen hauta - koko päivän omatoimisesti.\nHeinäntekoon pääsee Liimattalassa Kivenjuuren pelloilla klo 10 -16.\nMyös jo viime kesänä esillä olleita taidonnäytteitä, historiallisia kohteita, taidetta ja paljon muuta voi kokea Saaristolaispäivänä, joka huipentuu Niinipuun tansseihin oheisohjelmineen klo 18 - 21.\nOhjelma ja rastikartta julkaistaan lähiaikoina.\nRomulavalle voi tuoda metallia juhannuksen jälkeen\nAiemmasta tiedosta poiketen saammekin nähtävästi vain yhden metallinkeräyslavan. Aikakin on vielä epäselvä, mutta ilmeisesti lava saadaan vasta juhannuksen jälkeen. Ilmoitamme pikimmiten paikan ja ajan.\nOn tärkeää, ettei lavalle tuoda ongelmajätteitä tai muuta sinne kelpaamatonta. Katso tämän linkin takaa, mitä lavalle voi tuoda ja mitä ei: mitä saa, mitä ei saa tuoda lavalle.\nKun tuot romusi lavalle, tuet samalla kyläyhdistystä. Yhdistys saa romun myynnistä rahaa yritykseltä, joka ne ostaa.\nSaaristolaispäivä 21.7. - tietoa tulee lähipäivinä\nKyläyhdistyksen hallitus kokoaa paraikaa Saaristolaispäivän ohjelmaa. Ohjelmaa on 21. heinäkuuta ympäri Puumalan eteläistä saaristoa ja Luukkolaa. Tapahtumat alkavat klo 10 ja päättyvät noin klo 21. Ohjelmasta tehdään myös kartta, jonka perusteella saaristossa on helppo suunnistaa.\nKyläkirje jaetaan postilaatikoihin\nKyläkirje jaetaan näinä päivinä kaikkiin saariston ja Luukkolan postilaatikoihin. Kaikilla mökeillä ei ole postilaatikkoa, joten olisi mukavaa, jos naapurit välittäisivät toisilleen tärkeimmän tiedon tästä kirjeestä eli näiden nettisivujen osoitteen. Kyläkirje löytyy myös täältä. Tässä linkki kyläkirjeeseen.\nMetalliromun keräyksestä kohta lisätietoja\nKyläyhdistys järjestää keräyslavoja saaristoon ja Luukkolaan metalliromun keräystä varten juhannuksen tienoille. Lavat ovat paikoillaan 2 viikkoa 21.6. - 5.7. Luukkolassa, Niinisaaressa ja Lintusalossa. Lisätietoja asiasta saamme piakkoin.\nLiehtalan Jallu -kirjasta uusi painos\nAaro Okkolan kirjoittamasta Liehtalan Jallu -kirjasta on otettu uusi painos. Kirjassa Okkola kertoo tarinoita Jallusta, joka oli Liehtalanniemen tilan viimeinen asukas. Jallun kuoleman jälkeen tilasta tehtiin museo.\nJallu oli erikoinen persoona, josta on paljon juttuja. Kirjan kannessa on Maarit Luukkosen piirros Jallusta soutelemassa. Sama kuva on kyläyhdistyksen logossa yllä.\nKirjan kirjoittaja Aaro Okkola taas on Okkolan lomamökkien perustaja. Hän julkaisi Jallu-kirjansa omakustanteena ensimmäisen kerran 1989. Kirjaa voi ostaa mm. Ravintola Niinipuusta hintaan 22 €.\nKatso video Wappubrunssista\nVideon näet tapahtumablogissa.\nJäät lähtevät hetkellä millä hyvänsä\nKatso jäiden lähdöstä tietoa ja kuvia luontoblogista.\nLintusalon Marttojen runsas ja raikas Wappubrunssi ja jälkiruoaksi musikaalinen Wappu-pirtelö, jonka tarjoilevat The Repola Wood Boys. Nautitaan päinvastaisessa järjestyksessä. Koko menun hinta 10 €.\nSiis vapunpäivänä klo 13 suunta kohti Lintusalon koulua, Repolantie 36 (asvalttitien päässä mäellä), Lintusalo.\nKyläyhdistyksen hallitukseen saatiin lisävoimia\nPuumalan Veskansan kylien vuosikokous sujui mukavissa ja luovissa tunnelmissa viime sunnuntaina Niinipuussa. Heti ensi alkuun Eero Luukkonen kietoi lyijykynän perässä olevan lenkin yhdistyksen puheenjohtajan Olavi Kietäväisen napinläpeen ja sanoi, että keksitkö, miten saat sen siitä pois.\nKynä taisi jäädä Olavin takkiin, mutta Kauko Matinen ratkaisi tehtävän. Muut jäivät ihmettelemään, miten voikin olla vaikea saada yksi kynä pois napinlävestä. Niksi-kynä oli Eero Luukkosen ehdotus kyläyhdistyksen matkamuistoksi, jolla yhdistys voisi tienata hiukan rahaa toimintaansa varten.\nEero Luukkonen valittiinkin sitten kokouksen loppuvaiheessa hallitukseen uutena, kuten myös saariston tuore äiti, Päivi Mäkikokkila Lintusalon Sääskestä. Myös niinisaarelaisella Eerolla on pieniä lapsia, joten hallitus sai lisää nuorta voimaa.\nKaikki entisetkin hallituksen jäsenet valittiin jatkamaan - ilmeisesti siellä on niin mukavaa, ettei kukaan halunnut pois. Puheenjohtajana jatkaa Olavi Kietäväinen Luukkolasta. Muut jatkajat ovat Sanna Korhonen (Niinisaari), Paula Okkola (Niinisaari), Anu Kiljunen (Liimattalan yrittäjä), Leena Schönberg-Saari (Niinisaaren kesäasukas), Tuomo Reponen (Lintusalon Repola) ja Riitta Viialainen (Lintusalo).\nTärkeimmät yhdistyksen tämän vuoden tehtävät ovat Saaristolaispäivän 21.7. valmistelut, varainhankinta ja Puumalan saaristotien opasteiden hankkiminen. Kokouksessa tuli jo lisää ideoita Saaristolaispäivän kohteista. Lisäksi on varmistunut, että päivän päättäviin Niinipuun tansseihin saadaan yhdeksi ohjelmanumeroksi kunnanjohtaja Matias Hildenin vetämä pubivisa - tässä tapauksessa saaristolaisvisa, joten hieno tapahtuma on taas tulossa.\nKyläyhdistyksen vuosikokous 15.4. klo 14 Niinipuussa\nPuumalan Veskansan kylät ry:n vuosikokous pidetään sunnuntaina 15.4.2012 klo 14 Ravintola Niinipuussa, Ylössaarentie 35, Niinisaari.\nKäsitellään sääntömääräiset asiat, mietitään varainhankintaa ja suunnitellaan Saaristolaispäivää (21.7.). Kahvitarjoilu.\nTervetuloa kaikki saariston ja Luukkolan vakituiset ja vapaa-ajan asukkaat!\nKamerat taas valmiustilaan norppia varten!\nTänään norppa köllötteli Savonlinnan keskustassa Haislahden jäällä Citymarketin edessä ihmisten ihmeteltävänä. Nyt on tosiaan taas se aika, jolloin norpat tykkäävät nousta jäälle ja sen sulettua kiville karvanvaihtoa helpottamaan. Viime keväänä kokosimme kuvia ja tarinoita luontoblogiimme. Tehdään taas samoin! Laittakaa tulemaan yhdistyksen sähköpostiin: alkuun info, sitten at-merkki ja lopuksi veskansankylat.fi. Tai soittakaa Riitta Viialaiselle puh. 040 510 6208.\nVenäjän tehokursseja Lintusalossa elokuussa\nNestorinranta järjestää yhdessä RajuPusu-opiston kanssa kaksi 3-päiväistä venäjän intensiivikurssia elokuussa Lintusalossa: alkeet 6.-8.8. ja pidemmälle ehtineet 9.-11.8. Kurssille voi osallistua, vaikkei asuisi RajuPusu-alueella. Lisätietoja rajupusuopisto.fi ja nestorinranta.fi.\nFinnish for foreigners - Обучение финскому языку\nIn Lintusalo Nestorinranta 30.7. - 3.8. Soon more: rajupusuopisto.fi and nestorinranta.fi.\nВ Lintusalo в Nestorinrante 30.7. - 3.8. См. на сайте rajupusuopisto.fi (скоро) и nestorinranta.fi\nHätinvirran siltasuunnitelma valmistuu\nHätinvirran siltasuunnitelma valmistuu toukokuun loppuun mennessä. Lossin korvaavaa silta- ja tiesuunnitelmaa esiteltiin eilen 13.3. yleisölle Ravintola Niinipuussa Niinisaaressa.\nSiltaa suunnitellaan nykyisen lossipaikan pohjoispuolelle. 5-aukkoisen liittopalkkisillan korkeus on 24,5 metriä alla kulkevan syväväylän takia. Pituutta sillalle tulee noin 400 metriä ja leveyttä 8 metriä. Kustannusarvio on noin 8,5 miljoonaa euroa.\nVeneenlaskuluiska siirrettäisiin Niinisaaren puolelle. Tilaisuudessa näytettiin runsaasti havainnekuvia, joista selvisi muun muassa, että pengerrykset tulisivat olemaan suuria. Sillalle alettaisiin nousta Niinisaaren puolella jo Lintusalon- ja Ylössaarentien risteyksen kohdalla.\nYleisö pääsi eilen myös ajelemaan autolla virtuaalisesti sillalla. Maisemia ei kuulemma ehtinyt katsoa, kun piti ohjata autoa.\nSuunnitelmien toteutuminen riippuu tietenkin rahasta. Siihen voi vierähtää vuosia. Lisää tietoa ja kuvia on torstaina ilmestyvässä Puumala-lehdessä (15.3.).\nOheiset havainnekuvat sillasta ovat luonnoksia, joihin voi tulla vielä muutoksia toukokuuhun mennessä. Ylempi kuva on Niinisaaresta päin katsottuna ja alempi etelästä nähtynä.\nHätinvirran sillasta yleisötilaisuus 13.3. klo 17.30 Niinipuussa\nTule kuulemaan Hätinvirran sillan suunnittelijoita Ravintola Niinipuuhun, Ylössaarentie 35. Tilaisuudesta oli 1.3. Puumala-lehdessä ilmoitus, joten eiköhän aika nyt pidä!\nLietvesi - Suur-Saimaan osayleiskaavan päivitys nähtävillä\n17.2.2012 (pieni korjaus eiliseen)\nVuosia kestänyt kaavapäivitys on viimein saatu nähtäville. Osayleiskaava on nähtävillä netissä. Se kuulutetaan pian myös virallisesti, jolloin se on myös kuntatalolla katseltavana. Virallinen nähtävilläoloaika on sitten 30 päivää.\nInfotilaisuuksia saimaannorpan pesälaskijoille\nNorpan pesälaskennat alkavat jälleen huhtikuussa. Jos haluat pesälaskijaksi, mene infotilaisuuteen, joista lähimmät järjestetään seuraavasti:\n22.2. klo 18-20, Lappeenranta, ortodoksisen seurakunnan sali, Kristiinankatu 7\n23.2. klo 18-20, Savonlinna, maakuntamuseo, Riihisaari\nAsiaa selvittää suojelubiologi Tuomo Kokkonen Metsähallituksesta. Tilaisuudet ovat yleisölle avoimia.\nHätinvirran sillan kuulemistilaisuus Niinipuussa - tulossa\n3.2.2012 (aika muuttuu taas!)\nTule kuuntelemaan siltasuunnitelmia ja kertomaan mielipiteitäsi suunnittelijoille. Kuulemistilaisuus järjestetään kevään kuluessa Ravintola Niinipuussa, Ylössaarentie 35, Niinisaari. Pahoittelemme, että aiemmin ilmoitettu aika on taas peruttu! Odottelemme uutta aikaa. Ehkä kolmas kerta toden sanoo...\nLintusalossa latuja, mutta kelit vaikeuttaneet niiden tekoa\n3.2.2012 (lisätty kuva)\nLintusalon koulun pitkiä latuja ei ole vielä voitu tehdä, koska alueella on hakkuita eikä jäälle ole voinut mennä, kertoo Saariston Virin ylläpitämien latujen tekijä, Pasi Luukkonen. Repolassa on kuitenkin noin 4 km latu.\nMyös Kauppilan ja Lintusalon kylän välinen 4 km latu saatiin avattua tällä viikolla. Senkin teossa on sen tekijä Heino Korhonen joutunut selvästi taistelemaan luonnon kanssa.\nPaikoin ojassa kulkeva vesi on niin korkealla, että se on jäätynyt ladulle. Myös pisimmän mäen alle on ilmaantunut monttu, jonne voi huonolla tuurilla horjahtaa. Lenkki kannattaakin kiertää nyt mieluummin myötäpäivään kuin vastapäivään, jolloin latu on oikein mukava.\nTule tekemään oma puukko!\n26.1.2012 HANHINIITYN PAJALLA JÄLLEEN PUUKKOKURSSEJA. Ensimmäinen kurssi jo maaliskuussa. Katso lisätiedot www.hanhiniitty.fi\nLumikenkiä voi nyt vuokrata Hanhiniityn pajasta\nHanhiniityn paja vuokraa nyt lumikenkiä, osoite Ylössaarentie 84, Niinisaari. Puh. Martti 040 7401831, Sanna 050 5487653.\nLintusalon Martat tarjosivat joulupuuroa ja pienimuotoista ohjelmaa viime sunnuntaina Lintusalon koululla. Tapahtuma onnistui mukavasti, paikalla oli kolmisenkymmentä ihmistä. Kuvia tilaisuudesta tapahtumablogissa.\nKyläkokous haluaa tien matkailunimeksi Puumalan saaristotien\nPuumalan Veskansan kyläkokous päätti lauantaina koeäänestyksen jälkeen nimetä saaristotien Puumalan saaristotieksi. Ennen kuin lupia opasteille aletaan tilata, kysytään vielä kunnan kantaa asiaan. Jos kunnalla ei ole mitään nimeä vastaan, aletaan valmistella opasteiden hankkimista.\nKoeäänestyksessä olivat vastakkain Puumalan saaristotie ja Lintusalon saaristotie. Selvä enemmistö asettui Puumalan saaristotien kannalle lähinnä sillä perusteella, että Puumala on tunnetumpi kuin Lintusalo. Muut ehdotukset eivät saaneet kannatusta.\nTämä 20 km pitkä saaresta saareen kulkeva tie on yksi Puumalan nähtävyyksistä, mutta sitä on matkailijoiden ollut vaikea löytää, kun opasteet ovat puuttuneet. Nähtävyysmerkein varustettuja opasteita haetaan kantatien-Luukkolantien risteykseen ja Luukkolantien-Lintusalontien risteykseen. Ensimmäiselle levennykselle eli Kaivannolle yritetään saada opastaulu, johon tulee kartta tiestä ja jossa kerrotaan muun muassa tien historiasta, sen varrella olevista nähtävyyksistä, saarista, kylistä ja ehkä myös palveluista.\nSaaristolaispäivään 21.7. uusia kohteita\nKyläkokouksessa keskusteltiin myös ensi kesän Saaristolaispäivästä, jota aletaan järjestää joka kesä viime kesän Puumalan vapaa-ajan foorumin innoittamana.\nEnsi kesän Saaristolaispäivä on lauantaina 21.7. Saaristoon tehdään taas rasteja nähtävyyksistä ja palveluista. Lopuksi on tanssit Niinipuussa.\nSaaristolaispäivänä voidaan esitellä myös sellaisia nähtävyyksiä, jotka eivät muulloin ole näytillä. Tällainen on esimerkiksi Luukkolan sammaltehdas, jonne ei voida toistaiseksi ohjata matkailijoita ilman opasta, koska tehtaassa kiipeily ei ole turvallista.\nKyläkokous pidettiin Ravintola Niinipuussa.\nKyläkokouksessa tuli ensi kesän uutena kiinnostavana kohteena esille Luukkolassa sijaitseva Kristuksen hauta, jonne kyläyhdistys aikoo hankkia myös opasteet, kunhan rahat siihen saadaan. Paraikaa opasteita ollaan hankkimassa Lintusalon Telkonniemellä olevalle hiidenkirnulle.\nMyös muita mielenkiintoisia kohteita tuli esille, kuten Niinisaaren ja Kurensalon välissä Syyringinselän luodossa oleva hiidenkirnu. Se on korkean veden aikaan kokonaan veden peitossa. Rastiksi sitä lienee vaikea ottaa, koska se edellyttäisi venekuljetusta, mutta karttaan sen voisi merkitä nähtävyydeksi, jota itse kukin voi käydä katsomassa.\nKyläyhdistys toivoo vapaaehtoisia kannatusjäsenmaksuja\nKyläyhdistyksellä on vähän tuloja, kun se ei peri jäsenmaksuja. Jäseniä ovat periaatteessa kaikki Veskansan kylien alueella vakituisesti ja vapaa-ajallaan asuvat. Kyläkokouksessa päätettiin jakaa tilisiirtolappuja postilaatikoihin viimeistään kevään kyläkirjeen mukana. Pienikin tuki auttaa.\nYhdistyksen tilinumero on FI60 5371 0120 0243 85.\nMietittiin myös, voitaisiinko ruveta valmistamaan jotain vanhaan saaristolaiskulttuuriin liittyvää esinettä, jota alettaisiin myydä matkailijoille kyläyhdistyksen tukemiseksi. Yrittäjät voisivat myös pitää esillä laatikkoa, johon kävijät voisivat pudottaa tukirahaa yhdistykselle.\nEhdotuksia matkamuistoksi voi ehdottaa esim. yhdistyksen lomakkeella, joka avautuu klikkaamalla tästä.\nTeksti ja kuva: RIITTA VIIALAINEN\nKyläkokous ja joulukahvit 3.12. klo 14 Niinipuussa\nTule kyläkokoukseen ja joulukahville ensi lauantaina Ravintola Niinipuuhun, Ylössaarentie 35, Niinisaari.\nAsioina mm. saaristotien nimi. Laitamme kantatien sekä Luukkolan- ja Lintusalontien risteykseen opasteviitan saaristotielle nähtävyysmerkkeineen. Tarkoitus on myöhemmin laittaa tiestä kertova opastetaulu ja kartta esimerkiksi Kaivannon levennykselle. Tien nimeksi on tähän mennessä ehdotettu Eteläistä saaristotietä, Lintusalon saaristotietä ja Veskansan saaristotietä.\nToisena tärkeänä asiana on ensi kesän Saaristolaispäivän järjestelyt. Kyläyhdistyksen hallitus innostui viime kesän vapaa-ajan foorumin rastien onnistumisesta niin, että päätti tehdä rasteista perinteen, joka olisi osa saariston kesätapahtumaa. Tapahtuman nimi olisi Saaristolaispäivä. Ensi kesänä se olisi lauantaina 21.heinäkuuta. Kyläkokouksessa ideoidaan ensi kesän rasteja ja ylipäätään tapahtuman järjestelyjä.\nMyös muita asioita voidaan käsitellä sen mukaan, mitä halutaan.\nTule mukaan, olitpa vakituinen tai vapaa-ajan asukas!\nUusi blogi avattiin: katso kuvia ja video hirvipeijaisista\nSaaristossa järjestettin kolmet perinteiset hirvipeijaiset. Niistä kerrotaan tarkemmin uudessa blogissa, jonne pääsee esimerkiksi klikkaamalla otsikon viimeistä sanaa. Kuvia ja tietoja tulee sinne vielä lisää, joten seuraa blogia!\nJoulupuuroa ja ohjelmaa Lintusalon koululla su 11.12. klo 13\nLintusalon Martat tarjoavat joulupuuroa Lintusalon koululla sunnuntaina 11.12. klo 13. Luvassa on myös pientä ohjelmaa. Kaikki tervetuloa!\nHirvipeijaiset Lintusalon koululla la 5.11. klo 14\nSaariston Erä kutsuu vakituisia ja vapaa-ajan asukkaita sekä naapuriseurojen edustajia perinteisiin hirvipeijaisiin Lintusalon koululle (aja saaristotietä asfalttitien päähän asti). Peijasissa syödään hirvikeittoa, arvotaan hirvipaisteja ja tavataan tuttuja ja saadaan uusia tuttuja. Tervetuloa!\nKuvassa seurataan arvontojen edistymistä viime vuoden hirvipeijaisissa Lintusalon koululla.\nKyläyhdistyksen yleinen kokous ja joulukahvit 3.12. Niinipuussa\nTule tapaamaan kylien vakituisia ja vapaa-ajan asukkaita 3. joulukuuta klo 14 Niinipuuhun! Suunnitellaan tulevaa toimintaa joulukahvien merkeissä.\nYhdistyksen hallitus ehdottaa, että keskikesällä alettaisiin viettää Saaristolaispäivää, johon kuuluisi viime kesän vapaa-ajan asukasfoorumin mallin mukaisia rasteja eri puolilla saaristoa ja lopuksi tanssit Niinipuussa. Päiväksi ehdotetaan lauantaita 14. heinäkuuta.\nLiimattalan Säkkimäelle nousi kesällä laavu\nLiimattalan loma sai keskikesällä valmiiksi laavun saariston korkeimmalle paikalle Säkkimäelle. Paikalta avautuu upea näköala Saimaalle ja saaristoon. Laavulle lähtee kävelytie Lintusalontieltä Liimattalassa, lähellä Kivenjuurta. Risteyksessä on opaste. Katso lisää Liimattalan loman sivuilta.\nEhtisitkö yrittäjätorille 10.9. myymään kahvia tai leipomaan?\nPuumalan kirkonkylässä järjestetään yrittäjätori lauantaina 10.9. Kyläyhdistys pääsee sinne tienaamaan rahaa myymällä kahvia tai leivonnaisia. Ehtisitkö Sinä tulla mukaan tunniksi tai pariksi? Tehtävänäsi olisi keittää, myydä ja tarjoilla kahvia. Voit myös leipoa vaikka munkkeja tai pullaa sinne myyntiin. Kietäväisen lettukahvio tarjoaa puitteet. Jos kiinnostaa, ota yhteyttä Olavi Kietäväiseen puh. 0500 242 573 (tai etunimi.sukunimi@pp.inet.fi).\nKesä hujahti, mutta ihana syksy on edessä\nVeskansan kesä kului niin nopeasti, että nämä nettisivummekin jäivät kehityksestä jälkeen. Pahoittelemme kovasti! Kesä oli kaikin puolin upea, myös kesäjuhlat menivät hienosti, vaikkei niistä ehditty täällä uutisoida.\nKiireet jatkuvat vielä jonkin aikaa, koska nyt on sadonkorjuun aika. Metsä ei ole vuosiin pullistellut kaikenlaisista sienistä niin kuin nyt. Mustikkaa on vielä yllin kyllin poimimatta ja puolukka on kypsymässä. Juuri nyt se on ainakin paikoin vielä hyytelökunnossa. Myös kasvimailla ja viljelijöillä on kiirettä. Vielä pitäisi puutarhat ja muutkin maat saada talvikuntoon.\nMutta ei se mitään. Talvella ehtii ehkä vähän huilata?\nIhanaa syksyä kaikille - yritämme pitää sivut nyt hiukan paremmin ajan tasalla! Älkää unohtako blogeja. Niihin voi lähettää tarinoita ja kuvia. Yritämme myös seurata sähköpostia hiukan paremmin kuin kesällä!\nPuumalan Veskansan kylät ry:n hallituksen puolesta\nKesäjuhlan 16.7. rastikartan voit tulostaa tästä\nPuumalan vapaa-ajan asukkaiden ja saaristolaisten yhteinen kesäjuhla on 16.7. klo 13 - 20 eteläisessä saaristossa Veskansan alueella. Tapahtumat alkavat klo 13 Wennon risteilyllä ja jatkuvat klo 14 "rasteilla" eli käyntikohteilla, joita on ympäri saaristoa ja joissa voi tutustua saariston nähtävyyksiin ja matkailukohteisiin.\nKlo 17 - 18 on tapahtuman päätilaisuus Ravintola Niinipuun vintillä, Ylössaarentie 35, Niinisaari. Siellä kuullaan vapaa-ajan asukas Mika Kojonkosken ja kunnan edustajan Aarno Puttosen tervehdys. Rakentamisesta ja muista asioista voi kysellä kunnan asiantuntijoilta infopisteissä. Lisäksi nähdään Saaristoryhmän esitys, kuullaan mm. Liittokiven balladi.\nLopuksi on samassa paikassa tanssit klo 18 - 20.\nTulosta tästä tarkempi ohjelma ja rastikartta.\nSaariston kesäjumppa alkoi - mukaan mahtuu vielä\nSaariston kesäjumppa alkoi viime maanantaina 6.6. Lintusalon koululla (Repolantie 36). Jumppa jatkuu heinäkuun loppuun asti ja sinne voi tulla milloin vain mukaan ilman ennakkoilmoittautumista, sekä miehet että naiset. Jumppa on joka maanantai klo 18 - 19 ja sitä vetää Päivi Mäkikokkila. Maksu on 2 euroa / henkilö ja se maksetaan ohjaajalle tasarahalla paikan päällä.\nEnsimmäisellä kerralla mukana oli 7 naista ja 4 miestä. Oli kuulemma tehokasta.\nVapaa-ajan asukkaiden ja saaristolaisten kesäjuhla saaristossa 16.7.\nLauntaina keskellä heinäkuuta 16.7. tapahtuu saaristossa paljon: klo 14 alkavat rastit pitkin saaristoa ja Luukkolaa ja klo 17 on päätapahtuma ravintola Niinipuun vintillä Niinisaaressa (Ylössaarentie 35). Mäkihyppyvalmentaja Mika Kojonkoski tuo sinne kesäasukkaiden tervehdyksen.\nPaikalla on myös kunnan ja seurakunnan vaikuttajia, joilta voi kysellä mieltä askarruttavista asioista, vaikkapa rakentamisesta ja kaavoituksesta.\nKlo 18 -20 on tanssit elävän musiikin tahdittamina.\nIltapäivän rasteja, tutustumiskohteita ovat ainakin Luukkolan sammaltehdas, Hanhiniityn paja Niinisaaressa, perinneperennat Temolan viinitilalla Niinisaaressa, Posliiniateljee Honey Moon Niinisaaressa, Liimattalan hieno näköalapaikka Säkkimäki ja Nestori Miikkulaisen esikuvan Nestori Reposen kotikylä ja elämä Lintusalossa. Rasteista tulee kartta viikkoa ennen tapahtumaa muun muassa näille sivuille.\nKarhu Luukkolassa - katso kuvat ja tarina luontoblogista\nOlavi Kietäväinen törmäsi eilen sunnuntaina 15.5. karhuun sienireissulla Luukkolassa. Mitä silloin pitää tehdä? Tietysti ottaa kuvia ja soitella petoyhdyshenkilölle. Lue lisää ja katso hyvät kuvat luontoblogista.\nKyläyhdistys valmistautuu keskikesän superviikonloppuun\nPuumalan kunta ja Veskansan kylät järjestävät Vapaa-ajan asukasfoorumin lauantaina 16. heinäkuuta saaristossa. Tapahtuma on samalla Veskansan kesätapahtuma, jonne ovat tervetulleita myös saariston vakituiset asukkaat.\nPäivä alkaa klo 14 rasteilla, joiden avulla voi tutustua saariston nähtävyyksiin ja elämyspalveluihin. Klo 17 kokoonnutaan Niinisaareen ravintola Niinipuun vintille, jossa saa tietoa muun muassa kunnan ja seurakunnan palveluista ja kuullaan saariston kesäasukasta Mika Kojonkoskea. Saaristoryhmä esittää muun muassa Liittokiven balladin.\nKlo 18 - 20 on tanssit Tommi Seppäsen & Amoradan tahdittamana. Mukana orkesterissa on muun muassa Harri Kautonen, joka tuli tutuksi Kaikki Puumalan puolesta -ohjelmasta.\nViikonloppu on superviikonloppu, sillä seuraavana päivänä sunnuntaina 17.7. on seurakunnan järjestämä kesäasukkaiden kirkkopyhä. Ympäri Puumalaa soudetaan aamulla kirkkoveneillä kirkolle, myös saaristosta lähtee kirkkovene Hätinvirralta. Seuraa seurakunnan nettisivuja.\nTapahtumien järjestämiseen tarvitaan talkooväkeä. Myös rasteja voi vielä ehdottaa ja järjestää. Ilmoittaudu kyläyhdistykselle esimerkiksi yhteydenottolomakkeella.\nKyläyhdistys piti vuosikokouksen\n3.5.2011 (tekstissä ollut virhe korjattu samana päivänä)\nPuumalan Veskansan kylillä oli vuosikokous 28.4. klo 18 Lintusalon koulun vanhassa luokkahuoneessa. Kokous valitsi entisen hallituksen jatkamaan lukuun ottamatta Jussi Kapasta, jonka tilalle valittiin Niinisaaressa kesiään viettävä Leena Schönberg-Saari.\nKokouksessa ideoita lenteli tulevalle kaudelle. Ainakin kesäasukastapahtuma toteutuu ja kunnalta haetaan avustusta saariston palveluja esittelevään esitteeseen ja sen käännösversioihin. Myös opasteita hiidenkirnuihin ja Lintusalon saaristotielle yritetään saada.\nLuontoblogissa uusia norppakuvia ja -havaintoja\nPääsiäisenä tehtiin ainakin kolme havaintoa jäällä makoilevista norpista. Tänä aamuna Kaivannon jäällä Kotkatsaaren jäteastiarannan pohjoispuolella norppa köllötteli taas ja siitä saatiin uusia kuvia. Myös kevään norppalaskennan tulokset saaristosta blogissa. Lue lisää.\nLiittokiven balladin ensiesitys Puumalan saaristossa\nSaaristoryhmä ja Lintusalon Martat järjestivät hauskan vappubrunssin Lintusalon koululla vappupäivänä. Ohjelmassa oli katkelma ensi kesän näytelmästä Isä, poika ja lempi..., Marttojen valmistama herkullinen brunssi ja lopuksi arvonta, Liittokiven balladin ensiesitys saaristossamme ja yhteislaulua. Väkeä oli tuvan täydeltä, joten tapahtuma oli kaikin puolin onnistunut.\nLiittokiven traagisesta tarinasta on useita eri versioita, mutta yhteistä niille kaikille on se, että rakastavaisten vene karkaa kiveltä ja he nääntyvät nälkään toisiinsa kietoutuneina. Tämän balladin sanat ja sävel löytyi Etelä-Karjalan puolelta Kuivasen saaren historiikista.\nPuumalan Veskansan kylien vuosikokous 28.4. klo 18\nTule kokoukseen Lintusalon koululle (asfalttitien päässä Lintusalossa)! Käsitellään sääntömääräiset asiat ja suunnitellaan toimintaa. Kesällä järjestetään vapaa-ajanasukasfoorumi ja paljon muutakin tapahtuu.\nPahoittelen, että eilen pääsiäismaanantaina pääsi tähän uutiseen vähäksi aikaa väärä kellonaika! Oikea klo on siis 18.\nSaaristoryhmän Vappubrunssi Lintusalon koululla\nHarrastajateatteri Saaristoryhmän järjestää Vappubrunssin Lintusalon koululla 1.5. klo 13. Luvassa on Saaristoryhmän ohjelmaa, yhteislaulua ym. Liput 12 euroa, lapset 6 euroa (alle 12 v.)\nSaaristoryhmän kesän ohjelma on valmistunut: ryhmä esittää Maiju Lassilan tekstiin sovitettua "Isä, poika ja...se lempi"- näytelmää Lintusalon koululla. Katso ajat Tekemistä-sivulta kohdasta Teatteria.\nKuutteja löytyi heti kaksi\nKuuttien laskenta on alkanut myös Veskansan alueella. Heti ensimmäisenä päivänä löytyi ainakin kaksi kuuttipesää. Luontoblogissamme seurataan nyt laskennan etenemistä. Lue lisää luontoblogista.\nNorpista tarinaa myös Nestori ja Jallu -sivulla\nEnnen vanhaan norppia ammuttiin Saimaalla. Hylkeestä saatiin tärkeää traania, jota tarvittiin kumisaappaiden nahkavarsien vedenpitävyyden parantamiseen ja moneen muuhunkin asiaan. Norppa rauhoitettiin 1955. Nestori ja Jallu -sivuillamme kerrotaan Jallun ja Nestorin suhteesta norppaan.\nVenäjän kurssi onnistui hienosti\nVenäjän kieli kiinnostaa nyt Itä-Suomessa, myös Puumalassa. Järjestimme 1.-2. huhtikuuta Niinisaaressa onnistuneen venäjän tehokurssin, johon saimme opettajaksi suomea puhuvan Elvira Aljoshinan Pietarista.\nElvira on opettanut Pienyrityskeskuksen intensiivikursseilla itäsuomalaisia Pietarissa ja Mikkelissä. Tänä keväänä Pienyrityskeskus ei järjestänyt kursseja, joten oli pakko järjestää itse, jos mieli saada ennen kesän matkailusesonkia vielä vähän preppausta venäjään.\nKurssin ihannekoko on kymmenen, mutta otimme mukaan hiukan useamman peruutusten varalle. Koska peruutuksia tuli vain yksi, ja sekin paikka täyttyi samana päivänä uudelleen, kurssi pullisteli 13 osanottajasta.\nHyvin meni silti, sillä Elvira osaa innostaa ja saa kaikki opiskelemaan intensiivisesti. Elvira tosin sanoi kurssin päätteeksi, että hän sai voimaa kurssilaisista, kun näki, kuinka innostuneita kaikki ovat. Elvira tekikin suururakan, sillä hän heräsi matkalle Suomen aikaa klo 04 ja samana päivänä hän veti meille 8-tuntisen ”opetustuokion”.\nKurssilaisista seitsemän oli Puumalasta, muut olivat muualta Etelä- ja Itä-Suomesta, moni Elviran aiemmilta intensiivikursseilta. Kurssi järjestettiin ravintola Niinipuun kodikkaissa tiloissa ja kurssin lopuksi mietittiinkin ankarasti, voitaisiinko kurssille saada joskus jatkoa.\nYksi asia on selvää: kun kohtaat seuraavan kerran venäläisen matkailijan Puumalassa, toivota hänet tervetulleeksi sanoilla Dabro pazhaalavat (’Tervetuloa’)!\nNorppatarinoita kerätään luontoblogiin\nEnsimmäiset norppatarinat ovat jo luontoblogissa. Käy katsomassa, kuinka norppa leikki viime keväänä laivurin kanssa.\nJos sinulla on kokemuksia norpasta, laita tarinasi meille ja laitamme sen blogiin kaikkien iloksi. Myös kuvia ja videoita olisi mukava julkaista.\nTue kylätoimintaa ja ilmoita sivuillamme\nNyt voit samalla tukea Veskansan kylien toimintaa ja ilmoittaa itsellesi tärkeästä asiasta sivuillamme. Avasimme 2.3.2011 Tukijamme tiedottavat -sivun, jonne voi saada vaikka linkin omille nettisivuilleen tai blogiinsa. Lue lisää.\nVenäjän tehokurssi 1.-2.4. Niinipuussa\nKurssi on tarkoitettu alkeet jo hallitseville, mutta vuolasta venäjän puhetaitoa ei vielä edellytetä. Kurssilla saattaa olla vielä tilaa. Jos kiinnostuit, ota yhteys Riitta Viialaiseen puh. 040 510 6208.\nKesäasukkaista etsitään kolumnisteja Puumalan lehteen\nPuumalalehti etsii kesäasukkaista kolumnisteja, jotka haluavat kirjoittamalla tuoda oman panoksensa koti- tai lomaseudun elämään. Jos kiinnostuit asiasta, ota yhteyttä Puumala seuran jäseneen Helena Castreniin puh. 050-313 4970\nBlogit avattu - käy katsomassa ensimmäiset tarinat ja kuvat\nAvasimme kolme blogia: Tarinoita Saimaalta, Puumalan saariston historiaa ja Puumalan saariston luontoblogin. Niissä on jo ensimmäiset tarinat ja kuvat. Käy katsomassa ja kommentoimassa: blogissa voit osallistua keskusteluun. Voit myös lähettää niihin tarkoitettuja tarinoita ja kuvia kyläyhdistyksen sähköpostiin.\nMikä nimeksi kesäasukastapahtumalle?\nSaaristossa järjestetään ensi kesänä, lauantaina 16. heinäkuuta, kesäasukastapahtuma, joka toistaiseksi kulkee nimellä vapaa-ajan asukasfoorumi. Järjestäjinä ovat Puumalan kunta, seurakunta ja Veskansan kylät.\nKunta on päättänyt, että vastedes vapaa-ajan asukasfoorumi järjestetään vuorovuosin eri puolilla pitäjää. Ensi kesänä pääjärjestäjänä toimii Veskansan kylät ja seuraavana kesänä on Hurissalon kyläyhdistyksen vuoro.\nEnsi kesän vapaa-ajan asukasfoorumiin voivat osallistua myös saariston ja Luukkolan vakituiset asukkaat, koska saariston perinteistä kesätapahtumaa ei nyt järjestetä.\nTapahtumalle pitäisi keksiä uusi nimi, joka kestää myös tulevina kesinä.\nKeksi vetävä nimi! Laita ehdotuksesi kyläyhdistyksen sähköpostiin tai yhteydenottolomakkeelle!\nHaluatko järjestää tutustumiskohteen, esittää taitojasi tai tulla esiintymään?\nKesätapahtumaan tulee iltapäivän ajaksi tutustumiskohteita eri puolille saaristoa ja Luukkolaa. Alueen yritykset, yhdistykset, asukkaat ja vapaa-ajan asukkaat voivat järjestää niitä, jos on kiinnostavaa esiteltävää.\nTutustumisrastien jälkeen kokoonnutaan ravintola Niinipuun vintille, jossa voi myös esitellä toimintaansa, taitojaan tai tuotteitaan "messupöydissä". Myös esiintyvät taiteilijat voivat viihdyttää yleisöä.\nJos sinulla on ideoita tai haluat tulla mukaan tavalla taikka toisella ohjelmaan tai järjestelyihin, ota yhteyttä kyläyhdistykseen!\nPaavo-pyry sotki ladut\nPaavo-pyry paitsi katkoi sähköjä, sotki myös ladut. Puumalassa sähkökatkot ovat onneksi olleet lyhyitä, tosin niitä tuntuu yhä tulevan räpsimällä. Laduille pyry teki isomman haitan. Katsotaan, mitä tekee viikonlopuksi luvattu uusi lumisade.\nPuukkokurssi Hanhiniityn pajassa maaliskuussa\nHanhiniityn pajassa järjestetään puukkokurssi 18. - 21.3.2010, osoite Ylössaarentie 84, Niinisaari.Lisätietoa sepältä, puh. 040 740 1831 tai martti@goosemeadow.fi.\nKauppilasta Lintusaloon ja takaisin menevä 4 km latu saatiin auki, kiitos Heino Korhosen!\nVenäjän 2-3 päivän tehokurssi tulossa saaristoon\nHallitsetko jo alkeet? Kaipaatko tehokkaan viime hetken prässäyksen ennen matkailusesongin alkua?\nKokoamme venäjän 2-3 päivän tehokurssiin opiskelijoita - mukaan mahtuu reilut 10 ensiksi ilmoittautunutta. Kurssi pidetään helmi- tai maaliskuussa saaristossa, todennäköisesti Niinipuussa. Aika sovitaan tarkemmin kurssista kiinnostuneiden ja opettajan kanssa.\nOpettaja on erittäin pätevä Pienyrityskeskuksen intensiivikursseista tuttu venäläinen opettaja, joka puhuu myös suomea.\nOta yhteyttä Riitta Viialaiseen puh. 040 510 6208 tai sähköpostitse (muuta nimi tähän:) etunimi.sukunimi@gmail.com.\nPuumalan veskansan kylien sivut julkaistu - täydennystä kaivataan\nNämä sivut julkaistiin 17.1.2011, mutta ne kaipaavat vielä täydennystä teiltä, hyvät lukijat!\nSivuilla kerrotaan matkailijoille saaristomme heille tarjoamista palveluista, mutta täällä tarjotaan myös vakituisille asukkaille ja mökkiläisille tärkeää yhteistä tietoa - ja huvia.\nSivujen avulla asukkaat, myös mökkiläiset, voivat kertoa palveluistaan mahdollisille asiakkaille. Vielä nyt sivujen tiedot ovat kovinkin puutteelliset - myös virheitä voi olla. Ne eivät kunnolla korjaannu eivätkä täydenny ilman lukijoiden apua.\nLaita siis tänne julkaistavaksi tietoja tarjoamistasi palveluista ja yhteystietosi - olitpa rakennusmies, kalastaja, tilatuotteiden tarjoaja, lääkäri tai matkailuyrittäjä. Palveluistasi tai työstäsi kertova kuvakaan ei olisi pahitteeksi.\nJos tiedät hyviä tarinoita saaristosta, sen luonnosta, menneistä ihmisistä, historiasta, paikannimistä, laita tänne! Myös kuvat kaikesta saaristoon ja sen elämään liittyvästä ovat tervetulleita.\nJa korjaa virheet, jos huomaat niitä!\nVoit lähettää tietosi ja kuvasi sähköpostilla osoitteeseen info/tähän väliin at-merkki ja kenoviivat pois/veskansankylat.fi tai kyläyhdistyksen tiedotusvastaavalle Riitta Viialaiselle osoitteeseen Lintusalontie 1661 A, 52200 Puumala tai kelle tahansa muullekin yhdistyksen hallituksen jäsenelle.\n7–21 Metso-hyvinvointipolut, 1–2,6 km,\nlähtö Nestorinrannan pihasta tai